qundao/data-zh-poetry huggingface dataset:
遗安堂为周文伯题二首·其一
作者：卢儒
朝代：明
体裁：古风

鼹鼠饮河流，鸴鸠抢枋榆。适意已云可，多营徒为虚。黄鹄起高翔，遨游升天衢。忽逢弋人缴，坠翼难再舒。退者止足全，进者忘其躯。
遗安堂为周文伯题二首·其二
作者：卢儒
朝代：明
体裁：古风

卫生不求盈，稍足遂惬意。服厌成都锦，饭舍山阳穄。春熟收茧丝，秋成敛禾穗。田翁笑相语，秫酒聊同会。秉耒因时暇，翰墨欣游艺。多遗一籯金，徒为子孙累。
同区孝廉启图游石室
作者：卢兆龙
朝代：明

不知星子陨何年，岩洞空明势若悬。好挽石牙窥秘穴，忽从山后达诸天。厨供野酌寒吹叶，僧送清茶细引泉。买得小舟寻别胜，蓬壶归路已茫然。
夏日偕李安国昆仲过集半山楼
作者：卢兆龙
朝代：明

一雨驱烦暑，楼高纳半峰。应知久变豹，真觉老犹龙。与子成春服，呼童剪晚菘。不妨时抵掌，傲对白云封。
清音楼次大宗伯李老师韵
作者：卢兆龙
朝代：明

百尺清泉两岸峰，层峦终日有云封。风前倚杖人疑鹤，涧底吹箫声作龙。浪迹只应随故武，薄游何处问仙踪。不因此日探奇赏，谁识深山有赤松。
凤山楼次董内翰韵
作者：卢公弼
朝代：明
体裁：古风

画楼登眺帽檐斜，苔壁诗成字点鸦。幽兴未阑天欲暮，一帘疏雨落桐花。
初见杜鹃花次云冈修撰韵
作者：卢公弼
朝代：明
体裁：古风

际晓红蒸海上霞，石崖沙岸任欹斜。杜鹃也报春消息，先放东风一树花。
端溪大水歌
作者：卢原
朝代：明

端溪溪水自西来，谁把龙门石壁开。春涨便从山下泻，茫茫朝暮响于雷。微茫十日漭连天，恼杀沿江上水船。风起挂帆愁未稳，不知何处是平川。平沙倒树涌溪云，目极东南路不分。昨日桑田今已矣，荷锄空负一春耘。银台金阙郁岧峣，白浪如山怅未消。十里平湖千里月，几时重整木兰桡。
端溪大水歌·其一
作者：卢原
朝代：明

端溪溪水自西来，谁把龙门石壁开。春涨便从山下泻，茫茫朝暮响于雷。
端溪大水歌·其三
作者：卢原
朝代：明

平沙倒树涌溪云，目极东南路不分。昨日桑田今已矣，荷锄空负一春耘。
端溪大水歌·其二
作者：卢原
朝代：明

微茫十日漭连天，恼杀沿江上水船。风起挂帆愁未稳，不知何处是平川。
端溪大水歌·其四
作者：卢原
朝代：明

银台金阙郁岧峣，白浪如山怅未消。十里平湖千里月，几时重整木兰桡。
和张大司马武陵庄杂咏·其一
作者：卢叔麟
朝代：明
体裁：古风

束发怀奇览，褰裳蹑高踪。薜荔可裁衣，竹实饥足充。山中自有家，总是烟霞宫。抚景虑巳涤，赏心眷弥重。长啸希阮籍，尘视王侯封。
和张大司马武陵庄杂咏·其二
作者：卢叔麟
朝代：明
体裁：古风

瑶沚萦文澜，阴云断山麓。中有幽人居，一一占岩谷。琪树屡生花，石髓纷可掬。入壑恣幽寻，登冈展遐瞩。容与澹忘归，明月照古屋。
姑苏怀古
作者：卢大雅
朝代：明

胥目悬门乌喙过，至今哀怨入吴歌。山河不为兴亡改，城社其如感慨何。废苑春深芳草满，荒台秋尽夕阳多。醉来一觉扁舟梦，也胜豪华逐逝波。
子游旧宅
作者：卢大雅
朝代：明

列国雄吞际，人材北学难。凄凉吴邑里，惆怅鲁衣冠。旧宅归蓬颗，新祠倚杏坛。一桥通夹巷，蔽井树阴寒。
挽铁崖先生
作者：卢大雅
朝代：明

玉笙声断泣龙君，撼树蚍蜉谩作群。一代春秋尊正统，两朝冠冕在斯文。他年有约寻圆泽，后世何人识子云。旧业门生今几在，下车空拜马陵坟。
春晓
作者：卢大雅
朝代：明

弱柳摇烟落絮轻，绿阴初长小池平。杜鹃处处催春急，不是东风太薄情。
答王叔润
作者：卢大雅
朝代：明

天禄然藜懒校经，扁舟随处入鸥汀。西风举扇无王导，东海移家有管宁。溪雨初晴云更白，湖霜未落草犹青。客楼寂寞江天外，几度遥瞻处士星。
舟中寄张外史
作者：卢大雅
朝代：明

棹郎催踏春溪舫，阻我辞君散木亭。江水未应春去涨，乡山偏向别时青。烟波钓艇新冲雨，河汉仙槎旧犯星。输与仙都吉居士，一帘山雨听鹅经。
追哭张伯雨外史
作者：卢大雅
朝代：明

身似浮云半在吴，玉钩桥外是西湖。花前微雨白鹅帖，楼上好风金鸭炉。李泌只宜留北阙，刘郎那得老玄都。人情翻似东流水，洗出青天一鸟孤。
顶山
作者：卢大雅
朝代：明

路转青枫径，泉通古石桥。规模灵隐小，景像上方遥。书壁藤牵袂，寻源草没镳。每怀登览日，东海暮生潮。
题钱塘胜览图
作者：卢大雅
朝代：明

南渡衣冠委草莱，危亭高处海门开。云霞都邑雄中国，月露轩窗逼上台。春梦已随流水去，寒潮空领夕阳来。小楼题画因惆怅，岂独昆明有劫灰。
寄如麓弟
作者：卢学益
朝代：明

忆别家园岁几违，忽闻入彀冠春闱。缃编已入青钱选，郢调那堪白雪飞。梦草不缘千里隔，望鸿聊与片云依。含情尺素长相寄，莫使埙篪唱和稀。
丁巳腊月献绩二首
作者：卢宁
朝代：明

冒雪冲霜入帝京，微劳随制试承明。七回趋走俱寒月，挨傍春风出禁城。蔼蔼东风合晓莺，阳回应见荚蓂生。九重宫殿曈曈日，梅柳芬芬拂御屏。
丁巳腊月献绩二首·其一
作者：卢宁
朝代：明

冒雪冲霜入帝京，微劳随制试承明。七回趋走俱寒月，挨傍春风出禁城。
丁巳腊月献绩二首·其二
作者：卢宁
朝代：明

蔼蔼东风合晓莺，阳回应见荚蓂生。九重宫殿曈曈日，梅柳芬芬拂御屏。
万松庵口占二首
作者：卢宁
朝代：明

新松杂立遍山隈，旧松彷佛连天台。乔柯老盖堪栖息，时有仙人骑鹤来。云根一翠蔽山阿，尽是寒标不改柯。草阁惠风灵籁发，天然秋宇泛笙歌。
万松庵口占二首·其一
作者：卢宁
朝代：明

新松杂立遍山隈，旧松彷佛连天台。乔柯老盖堪栖息，时有仙人骑鹤来。
万松庵口占二首·其二
作者：卢宁
朝代：明

云根一翠蔽山阿，尽是寒标不改柯。草阁惠风灵籁发，天然秋宇泛笙歌。
与僧月崖
作者：卢宁
朝代：明

云界碧楼玄鹤杳，桂宫银篆午天长。二名不避自圆妙，万象同归谁慧光。手出黄金通化羽，梦回青棘比明珰。木犀香动天无隐，真悟应输老晦堂。
与友人坐忽风雨大作得单字走笔
作者：卢宁
朝代：明

鸣雨飘风草阁寒，秋生五月布衣单。山精出壑乱啼啸，海燕乘空翻羽翰。阶砌落花浮别院，坳溏泛梗倚长栏。呼童南市买船去，卧听滩头急夜湍。
与友人登齐山分得茶字
作者：卢宁
朝代：明

挈伴寻幽境，探僧出早茶。绿霞拖涧水，朱鸟落山家。池漫长三月，峰联小九华。游人心会景，何用炼丹砂。
与林冬岭省丈憩暑灵谷寺时有倭寇之警
作者：卢宁
朝代：明

早雨空斋疑夏冰，天花飘处雪犹凝。清闻宝铎传灵籁，静检金签讲慧僧。高庙衣冠游凤辇，寝园梐枑绕龙陵。海氛何用干玄佑，王气晴看与日升。
东山寺留别限韵走笔
作者：卢宁
朝代：明

彩鹢欲发涪江涯，攀翻再折青杨枝。青杨千缕数不尽，彩鹢一去来何时。吴宫花飞莺语切，蜀岭雪滞雁声迟。须知丈夫多意气，岂为中年难别离。
东山霁望
作者：卢宁
朝代：明

霁景满崆峒，攀萝入碧空。霞飞平野赤，曙拂乱云红。似近紫薇座，还参青帝宫。蓬莱何处是，羽翰欲乘风。
东岳醉眺
作者：卢宁
朝代：明

苍帝祠前开锦席，青玕树底读碑文。深杯自可宽怀土，一饭谁能忘报君。地远祇应瞻紫气，山高赢得望红云。朱花瑶草春风媚，对饮何辞落日曛。
乔松主人
作者：卢宁
朝代：明

托足青山形自逸，鼎炉时复飞黄金。举头汉楚有成败，侧身天地无古今。白云半枕清都晚，玉液千行紫雾深。此去仙郎家不远，碧桃溪岸欲成林。
乙巳初春午门待漏
作者：卢宁
朝代：明

密旨传朱燎，朝仪蹙锦璋。紫垣星乍烂，琼苑炬争光。驰道沿无逸，阍人俟未央。缙云千笏正，朝日一竿强。宫暖游鳷鹊，池温浴凤凰。雪消墀草绿，晴映阁烟黄。恍见端龙衮，俄宣罢鹭行。大夫归画省，圣主览弹章。
云洲草堂
作者：卢宁
朝代：明

青门云掩临江薮，莆阳福海徵黄耇。燕子排空厦屋重，龙孙破浪祥麟九。彤墀紫诰荡恩波，金花玉叶丛台斗。年年分至尽黄丰，洲人万户酣春酒。老翁晏坐澹忘机，长与江山供白首。彩楼珠箔春林昼，崇兰满渚轻云覆。波心日破金花摇，潭底星移缟衣走。观鱼偶湿朱槛裳，听莺误认青溪柳。等閒堤畔坐忘归，几船秋秫来郊薮。太平天子忆万年，五色祥光临户牖。
云洲草堂为姚柱史泽山乃祖题二首
作者：卢宁
朝代：明

天云缭绕款郊坰，大老临流结野亭。十亩蕙兰添晓翠，几湾鸥鹭占前汀。惯兴霖雨深区夏，更起虬螭奋性灵。紫气不随函谷去，乐群渔父卧沧溟。高岸层轩早避名，直东何处问蓬瀛。鲤湖隐隐氤氲布，蟹穴盈盈雺雾生。一点太虚閒自障，半潭寒影照心明。风云已附龙孙去，老听沧浪歌濯缨。
云洲草堂为姚柱史泽山乃祖题二首·其一
作者：卢宁
朝代：明

天云缭绕款郊坰，大老临流结野亭。十亩蕙兰添晓翠，几湾鸥鹭占前汀。惯兴霖雨深区夏，更起虬螭奋性灵。紫气不随函谷去，乐群渔父卧沧溟。
云洲草堂为姚柱史泽山乃祖题二首·其二
作者：卢宁
朝代：明

高岸层轩早避名，直东何处问蓬瀛。鲤湖隐隐氤氲布，蟹穴盈盈雺雾生。一点太虚閒自障，半潭寒影照心明。风云已附龙孙去，老听沧浪歌濯缨。
伍生小景三首
作者：卢宁
朝代：明

林光浮远媚，春色小平分。郎在丹青里，朱衣点绿云。静会图书意，匡庐溪水濂。山僧横杖去，一卷破华严。鸣跃林头鸟，相呼并欲飞。羽毛聊自试，不觉远藩篱。
伍生小景三首·其一
作者：卢宁
朝代：明

林光浮远媚，春色小平分。郎在丹青里，朱衣点绿云。
伍生小景三首·其三
作者：卢宁
朝代：明

鸣跃林头鸟，相呼并欲飞。羽毛聊自试，不觉远藩篱。
伍生小景三首·其二
作者：卢宁
朝代：明

静会图书意，匡庐溪水濂。山僧横杖去，一卷破华严。
会城春游得空字
作者：卢宁
朝代：明

迟日春台上，花枝白间红。彤栏回淑气，瑶草覆东风。丽藻悬吴市，明妆出汉宫。锦城三月半，樽斝莫教空。
元老生孙次韵
作者：卢宁
朝代：明

相门出相早承休，又见孙诒协燕谋。谩道生儿多跨灶，冶麟长是架烟楼。
兰所二首
作者：卢宁
朝代：明

晓碧上栏干，暖风乍飏扇。春台雨露深，如对君王面。芬馥溢阶除，倚檐更不语。东风时度帘，线玉抽春雨。
兰所二首·其一
作者：卢宁
朝代：明

晓碧上栏干，暖风乍飏扇。春台雨露深，如对君王面。
兰所二首·其二
作者：卢宁
朝代：明

芬馥溢阶除，倚檐更不语。东风时度帘，线玉抽春雨。
兴国村亩晓历莲花诸峰最高处
作者：卢宁
朝代：明

径路萦纡接太清，早随弓丈关僧扃。振衣直向天头立，弥月都从云上行。红溢桑墟先见日，白分牛汉易瞻星。肯因险峻辞劳瘁，祈共吾民乐赋平。
兴国灵山二十景和前令唐子侯氏 其一 引路松
作者：卢宁
朝代：明

凤盖高团午荫连，岧峣苍翠上青天。交枝树底云长湿，拂雾岩前鹤正翩。客误引车掀绿帻，僧閒卓锡听冰弦。清时不植东巡怨，风节依稀挺万年。
兴国灵山二十景和前令唐子侯氏 其七 香炉峰
作者：卢宁
朝代：明

宝台神器耸蘼芜，彷佛庐山秋雨馀。势入紫微承玉座，影连黄道拂祥车。清芬静想蒸槐火，绀气晴看薄桂虚。欲炷心斋效华祝，帝阍玄默正愁予。
兴国灵山二十景和前令唐子侯氏 其三 钵盂峰
作者：卢宁
朝代：明

团峰如铸奠云端，大器何为用世难。封植已闻崇肉案，清斋还取尚经坛。华夷青玉花同馥，霄汉金茎露自寒。拟借四轮输上国，君王丰积寿民丹。
兴国灵山二十景和前令唐子侯氏 其九 象鼻峰
作者：卢宁
朝代：明

仰沿文祖揖山神，爱尔聪闻独引伸。但把羲图占世道，肯随周鼎梦王人。半捲玉醴天心露，一喷香云佛面春。在处不妨韬大美，可防终老勿焚身。
兴国灵山二十景和前令唐子侯氏 其二 云关亭
作者：卢宁
朝代：明

古寺长林怀葛乡，白云关上睆晴光。绕栏朝映阳台紫，出岫秋邻粟里芳。信节便成游物外，停骖犹自絷名缰。愿鞭黄囷携仙逸，共和卿歌补舜裳。
兴国灵山二十景和前令唐子侯氏 其二十 钓桥
作者：卢宁
朝代：明

野岸迂回紫陌通，石桥流水一丝风。静看名利驱驰外，早定浮沉物理中。熊梦协占师已载，羊裘虽著汉无功。夕阳潋滟江光动，清对垂杨绾玉虹。
兴国灵山二十景和前令唐子侯氏 其五 伏虎石
作者：卢宁
朝代：明

地踞虓灵境自豪，威严隐隐震平皋。雾迷东海赤刀荣，寒满南山白雪毛。飒飒霜风如助啸，凄凄烟树若愁号。金陵肯纪安邦绩，请檄边城镇静劳。
兴国灵山二十景和前令唐子侯氏 其八 化僧亭
作者：卢宁
朝代：明

白日芬刍度法乘，蜕形西望紫空凌。平生会解三真术，投老终传四远灯。香革履孤怜达祖，青莲花巧忆图澄。相看慧景无虚过，留取萧斋纪旧曾。
兴国灵山二十景和前令唐子侯氏 其六 仙女谭
作者：卢宁
朝代：明

玄渚渟渟泛瑞莲，三神山果驾澄渊。相传尽道颜如玉，欲到祇愁风引船。解佩净依清汉藻，褰裳轻漾紫蒲涟。何当洧水多春意，触忤诗人作卫篇。
兴国灵山二十景和前令唐子侯氏 其十 水月亭
作者：卢宁
朝代：明

层轩高枕太阴愁，颢影漫漫两象浮。通白与心成气合，空明随处共神谋。云涛鱼兔多时幻，昼夜乾坤万里秋。便拟焚香来晏坐，一江寒练浸银钩。
兴国灵山二十景和前令唐子侯氏 其十一 狮子峰
作者：卢宁
朝代：明

平川不作河东吼，神岳如从西土还。已见锦衣雄虎帐，共贤彤陛犯龙颜。铜颅独举寒威重，金斗高悬正气殷。猛兽尽潜清兔夜，妖狸无跳白狼山。
兴国灵山二十景和前令唐子侯氏 其十七 归一门
作者：卢宁
朝代：明

葶苈须弥无是宗，业缘明觉性灵冲。幻烟未灭苦群障，心月当悬色尽空。四梵宾从捐赤火，七华玄阖挹光风。长罗到此还何事，恨不形骸都自融。
兴国灵山二十景和前令唐子侯氏 其十三 观音岩
作者：卢宁
朝代：明

普济慈宗广利门，芝崖彤穴尚阴尊。波心水藻媞青鲤，云背珠翚驻玉鹓。灵曜金宫流日月，宝陀香篆自朝昏。兴亡一慨齐梁事，夜雨寒山愁唳猿。
兴国灵山二十景和前令唐子侯氏 其十九 月池
作者：卢宁
朝代：明

半亩溶光绿映盈，柳堤蘅岸蔼芳晴。窗临石镜天长晓，影湛银蟾气倍清。万象虚涵呈太素，一圈无极自天精。江湖景色多如此，惟是游人不用情。
兴国灵山二十景和前令唐子侯氏 其十二 玉珠泉
作者：卢宁
朝代：明

银河一派泻松风，飞瀑倾泷日激舂。寒洁细嘘和露屑，轻圆难定落盘踪。甘分袅竹饶春席，泽净平畴慰旱农。浅浅磻溪宁滀得，终归沧海媚骊龙。
兴国灵山二十景和前令唐子侯氏 其十五 白莲池
作者：卢宁
朝代：明

绝尘独有公荷性，尚洁无如大觉仁。石井素培千叶种，金沙香绕四全身。信门慧植皆成果，化国灵根不待春。闻说濂溪花更好，得知爱马是谁贞。
兴国灵山二十景和前令唐子侯氏 其十八 芭蕉洞
作者：卢宁
朝代：明

石室阴深草木鲜，更栽凉质养玄烟。新心捲露抽鸾轴，旧叶摧风舞凤翩。一瓣拟供无量佛，千章堪写白云篇。何年选胜耽诸翠，就此移居了太玄。
兴国灵山二十景和前令唐子侯氏 其十六 方竹林
作者：卢宁
朝代：明

数分天地悬常体，清到琅玕有异仪。知是古人遗絜矩，非因时物厌循规。虚心自信义长植，危行终为节所奇。岁晚他山宁得此，直须栽向凤凰池。
兴国灵山二十景和前令唐子侯氏 其十四 碧环亭
作者：卢宁
朝代：明

短草崇兰挹雾扉，东风随处绿依依。一湾净绕天光发，八叠芳围昙影晞。涓净深偏宜鹭浴，平连高不碍鸿飞。坐疑远外无春色，青帝相携上翠微。
兴国灵山二十景和前令唐子侯氏 其四 石笋峰
作者：卢宁
朝代：明

崒玉抽灵森远峤，清苞簇阵锐先锋。不须枝附皆成竹，才出陂来便是龙。雨过苍玕凌上汉，雪残紫箨挺严冬。江城慈母山摇落，谁为移归孝子峰。
兴国灵山二十景和前令唐子侯氏·引路松
作者：卢宁
朝代：明

凤盖高团午荫连，岧峣苍翠上青天。交枝树底云长湿，拂雾岩前鹤正翩。客误引车掀绿帻，僧閒卓锡听冰弦。清时不植东巡怨，风节依稀挺万年。古寺长林怀葛乡，白云关上睆晴光。绕栏朝映阳台紫，出岫秋邻粟里芳。信节便成游物外，停骖犹自絷名缰。愿鞭黄囷携仙逸，共和卿歌补舜裳。团峰如铸奠云端，大器何为用世难。封植已闻崇肉案，清斋还取尚经坛。华夷青玉花同馥，霄汉金茎露自寒。拟借四轮输上国，君王丰积寿民丹。崒玉抽灵森远峤，清苞簇阵锐先锋。不须枝附皆成竹，才出陂来便是龙。雨过苍玕凌上汉，雪残紫箨挺严冬。江城慈母山摇落，谁为移归孝子峰。地踞虓灵境自豪，威严隐隐震平皋。雾迷东海赤刀荣，寒满南山白雪毛。飒飒霜风如助啸，凄凄烟树若愁号。金陵肯纪安邦绩，请檄边城镇静劳。玄渚渟渟泛瑞莲，三神山果驾澄渊。相传尽道颜如玉，欲到祇愁风引船。解佩净依清汉藻，褰裳轻漾紫蒲涟。何当洧水多春意，触忤诗人作卫篇。宝台神器耸蘼芜，彷佛庐山秋雨馀。势入紫微承玉座，影连黄道拂祥车。清芬静想蒸槐火，绀气晴看薄桂虚。欲炷心斋效华祝，帝阍玄默正愁予。白日芬刍度法乘，蜕形西望紫空凌。平生会解三真术，投老终传四远灯。香革履孤怜达祖，青莲花巧忆图澄。相看慧景无虚过，留取萧斋纪旧曾。仰沿文祖揖山神，爱尔聪闻独引伸。但把羲图占世道，肯随周鼎梦王人。半捲玉醴天心露，一喷香云佛面春。在处不妨韬大美，可防终老勿焚身。层轩高枕太阴愁，颢影漫漫两象浮。通白与心成气合，空明随处共神谋。云涛鱼兔多时幻，昼夜乾坤万里秋。便拟焚香来晏坐，一江寒练浸银钩。平川不作河东吼，神岳如从西土还。已见锦衣雄虎帐，共贤彤陛犯龙颜。铜颅独举寒威重，金斗高悬正气殷。猛兽尽潜清兔夜，妖狸无跳白狼山。银河一派泻松风，飞瀑倾泷日激舂。寒洁细嘘和露屑，轻圆难定落盘踪。甘分袅竹饶春席，泽净平畴慰旱农。浅浅磻溪宁滀得，终归沧海媚骊龙。普济慈宗广利门，芝崖彤穴尚阴尊。波心水藻媞青鲤，云背珠翚驻玉鹓。灵曜金宫流日月，宝陀香篆自朝昏。兴亡一慨齐梁事，夜雨寒山愁唳猿。短草崇兰挹雾扉，东风随处绿依依。一湾净绕天光发，八叠芳围昙影晞。涓净深偏宜鹭浴，平连高不碍鸿飞。坐疑远外无春色，青帝相携上翠微。绝尘独有公荷性，尚洁无如大觉仁。石井素培千叶种，金沙香绕四全身。信门慧植皆成果，化国灵根不待春。闻说濂溪花更好，得知爱马是谁贞。数分天地悬常体，清到琅玕有异仪。知是古人遗絜矩，非因时物厌循规。虚心自信义长植，危行终为节所奇。岁晚他山宁得此，直须栽向凤凰池。葶苈须弥无是宗，业缘明觉性灵冲。幻烟未灭苦群障，心月当悬色尽空。四梵宾从捐赤火，七华玄阖挹光风。长罗到此还何事，恨不形骸都自融。石室阴深草木鲜，更栽凉质养玄烟。新心捲露抽鸾轴，旧叶摧风舞凤翩。一瓣拟供无量佛，千章堪写白云篇。何年选胜耽诸翠，就此移居了太玄。半亩溶光绿映盈，柳堤蘅岸蔼芳晴。窗临石镜天长晓，影湛银蟾气倍清。万象虚涵呈太素，一圈无极自天精。江湖景色多如此，惟是游人不用情。野岸迂回紫陌通，石桥流水一丝风。静看名利驱驰外，早定浮沉物理中。熊梦协占师已载，羊裘虽著汉无功。夕阳潋滟江光动，清对垂杨绾玉虹。
具瞻图
作者：卢宁
朝代：明

偶解青条出禁宫，剑翎铁石俨升中。高虚已脱斯人网，搏击真称盖世雄。众小未须干气象，群分聊得望巃嵷。奋身电掣晴霄上，披拂红霞凌景风。
冬月径菊尽开
作者：卢宁
朝代：明

无数金钱篱落堆，卖残寒绿赎春魁。不将苦骨霜中战，那得千红万紫来。
出蜀晓行野望
作者：卢宁
朝代：明

晓起驱车控大堤，残星落落风凄凄。水声东去沧溟远，山势西来云岳低。行路说夷双刃捷，将军避虏选锋齐。绿林何处白莲教，北望青徐烟雾迷。
别友
作者：卢宁
朝代：明

与子暂言别，相携出海涯。浅泥青蕙草，细雨白蕖花。意气交双臂，文章洗百家。馆扃玄鹤观，留待尔江槎。
卢岩上次韵二首
作者：卢宁
朝代：明

法门长不二，仙洞窈藏真。顾影依池洁，洗心期日新。云明虚阁午，林霁故山春。幽赏兼良会，清樽酌绿筠。福岩遥附姓，惠祖旧传真。宫阙风幡杳，台池色相新。雨帘垂永昼，斗柄酌和春。废景今题揭，车回舞翠筠。
卢岩上次韵二首·其一
作者：卢宁
朝代：明

法门长不二，仙洞窈藏真。顾影依池洁，洗心期日新。云明虚阁午，林霁故山春。幽赏兼良会，清樽酌绿筠。
卢岩上次韵二首·其二
作者：卢宁
朝代：明

福岩遥附姓，惠祖旧传真。宫阙风幡杳，台池色相新。雨帘垂永昼，斗柄酌和春。废景今题揭，车回舞翠筠。
卢龙观与兴国吕子选秀才话别
作者：卢宁
朝代：明

赤县三年爱，玄谈午夜悰。来詹初及夏，归计拟延冬。清饮秦淮月，高寻颍上封。再游浑熟路，金马过卢龙。
历剑阁
作者：卢宁
朝代：明

两崖壁削势相嵚，巴蜀重关未可侵。地险终输天一着，君王何用五牛金。
友人别十四韵
作者：卢宁
朝代：明

怅望清江浦，游子忽远辞。咄唶羞举笔，为子长相思。子行白日暮，珠光泫江湄。远送青郊外，秋色黄金卮。丈夫豪志意，百折非所疑。屈伸自有数，前途讵能期。振衣秦日观，奋翊云梦陂。岂能效鹪鹩，回翔百里枝。子年正英妙，浩气凌云霓。雪案宿灯火，锦素澄玻瓈。射策君门去，和凝良子师。仰建公傅业，心印登庸奇。凉月千山皓，丹梧一叶垂。感此重悽悄，命驾俱西驰。
古江上吟
作者：卢宁
朝代：明

西分茅岭桂江浔，映带磐山岁月深。日出曾浮苏子雪，鱼潜应有赵胡金。通渠引绿行蔬圃，返照流光入晚林。便欲移舟寻钓石，夜阑风雨听龙吟。
右溪翁诗寿家君次韵答之二首
作者：卢宁
朝代：明

溪翁长把溪上杯，坐对溪花满眼开。棣萼并悬天下望，蒲轮会见日边来。西台谏疏留宫禁，南国文章贲草莱。夜夜思公瞻海月，诗联珠影照三台。白下官閒漫举杯，白云司里红药开。花深鳷鹊台前咏，风动鶢鶋海上来。无日不悬南极梦，有怀同剪北山莱。便图戏彩招仙逸，肯信人间重鼎台。
右溪翁诗寿家君次韵答之二首·其一
作者：卢宁
朝代：明

溪翁长把溪上杯，坐对溪花满眼开。棣萼并悬天下望，蒲轮会见日边来。西台谏疏留宫禁，南国文章贲草莱。夜夜思公瞻海月，诗联珠影照三台。
右溪翁诗寿家君次韵答之二首·其二
作者：卢宁
朝代：明

白下官閒漫举杯，白云司里红药开。花深鳷鹊台前咏，风动鶢鶋海上来。无日不悬南极梦，有怀同剪北山莱。便图戏彩招仙逸，肯信人间重鼎台。
和蔡半洲司马中丞平黎韵二首
作者：卢宁
朝代：明

威灵南曜亘长城，小范蟠胄尽甲兵。孽虏负恩当万死，牙旗挥电拯群生。琼山月霁蛮烟净，炎海风高宿雾清。此日功成匡四国，尧天荡荡孰能名。一岛周环四郡城，除凶赫怒下天兵。阵驱云鸟风霆迅，民乐村原烟火生。直使夷荒知纪度，重看海屿录澄清。自今文治应熙洽，龙钺非叨真将名。
和蔡半洲司马中丞平黎韵二首·其一
作者：卢宁
朝代：明

威灵南曜亘长城，小范蟠胄尽甲兵。孽虏负恩当万死，牙旗挥电拯群生。琼山月霁蛮烟净，炎海风高宿雾清。此日功成匡四国，尧天荡荡孰能名。
和蔡半洲司马中丞平黎韵二首·其二
作者：卢宁
朝代：明

一岛周环四郡城，除凶赫怒下天兵。阵驱云鸟风霆迅，民乐村原烟火生。直使夷荒知纪度，重看海屿录澄清。自今文治应熙洽，龙钺非叨真将名。
四月莅部事
作者：卢宁
朝代：明

孟月康辰正，司农载启符。案行承八座，财用计三都。营宿虚昏舍，妖氛净海嵎。玺书随凤历，蠲复动吴歈。
壬子冬北上陆行遇风
作者：卢宁
朝代：明

自揲囊箱买辔鞍，朔风吹岸剪眉酸。行行呼急征鸿暮，片片飞浮落木乾。竹叶浅黄怜力薄，芦花轻白觉衣单。笑从吏计围貂领，十载官资换尚难。
复民部何三柳遗廷对策二首
作者：卢宁
朝代：明

一翰飞三策，东莱贶草庐。捧持情故故，拜喜意于于。花巷无司马，灯帷有仲舒。美人隔烟岛，秋水濯芙蕖。殿上奎章焕，轩前云阵驰。白栏终日对，青简万年垂。国士歌飞燕，司徒示梦龟。从今识花样，旖旎桂林枝。
复民部何三柳遗廷对策二首·其一
作者：卢宁
朝代：明

一翰飞三策，东莱贶草庐。捧持情故故，拜喜意于于。花巷无司马，灯帷有仲舒。美人隔烟岛，秋水濯芙蕖。
复民部何三柳遗廷对策二首·其二
作者：卢宁
朝代：明

殿上奎章焕，轩前云阵驰。白栏终日对，青简万年垂。国士歌飞燕，司徒示梦龟。从今识花样，旖旎桂林枝。
大孤山
作者：卢宁
朝代：明

江心崛起势悬浮，独障狂澜占上流。可是三山分海外，当年随浪下南州。
大林洞天
作者：卢宁
朝代：明

云墅千章绿，萧然谢客斋。捲帘看烟雨，坐竹委形骸。柽鸟啼山谷，仙芝接海崖。秋高期散步，红叶藉青鞋。
天然亭
作者：卢宁
朝代：明

摩诘川中景物晞，不烦栽植自芳菲。兰台心远青山待，草阁月明骢马归。坐竹静看流水过，移樽閒数落花飞。主翁惯得天然趣，直道庸知与世违。
天界寺草堂落成
作者：卢宁
朝代：明

为辟云窝附法坛，斩除恶竹可千竿。黄金有地还兹布，明镜无台何处安。避俗频来依佛榻，论心赢得聚儒冠。从前七火都灰未，更向人天一静观。
女港
作者：卢宁
朝代：明

仙娇溪畔戏莲时，水作菱花霓作脂。吹断玉箫人不见，青青洲渚蹙娥眉。
孙季泉尚书蔡鹤日台长用韵贺何内翰得请之作再赠
作者：卢宁
朝代：明

二老文章压汉京，瑶篇春映日华清。蔡邕东观琴中韵，孙绰天台赋里情。芳草满洲分白鹭，杂花生树乱黄莺。漆园司马仙风别，十二楼中咏五城。
宫柳
作者：卢宁
朝代：明

弱线千条拂建章，染成深绿与轻黄。年年白帝勤收取，纫付天孙制锦裳。
宿后湖读杨子
作者：卢宁
朝代：明

玄经玄渚夜，白首白云司。火熄皇图府，星环仙署陂。官如沧水使，吏讶北山移。一梦新秦事，令人远注思。
宿天界寺留半峰上人
作者：卢宁
朝代：明

深巷虚斋草露漙，高僧净戒夜忘寒。编篱拟畜白糜鹿，种竹尽长青琅玕。山谷七言云里和，楞伽四卷月中看。閒来梦觉游禅去，愧尔弥天释道安。
宿清远飞来寺二首
作者：卢宁
朝代：明

绿净峡江浔，悬崖自俯临。云连山欲合，水逼昼常阴。飞阁羽翰戢，沉犀锁钥深。寂寥风雨夜，欹枕听龙吟。三经江上寺，此度扣仙灵。一水中分绿，两崖相对青。乌栖山瘴暝，水落露华零。夜色犹堪恋，猿啼不忍听。
宿清远飞来寺二首·其一
作者：卢宁
朝代：明

绿净峡江浔，悬崖自俯临。云连山欲合，水逼昼常阴。飞阁羽翰戢，沉犀锁钥深。寂寥风雨夜，欹枕听龙吟。
宿清远飞来寺二首·其二
作者：卢宁
朝代：明

三经江上寺，此度扣仙灵。一水中分绿，两崖相对青。乌栖山瘴暝，水落露华零。夜色犹堪恋，猿啼不忍听。
寄何檗樵二首
作者：卢宁
朝代：明

暑谢秋气高，鸟鸣山院晚。握手杳金云，遗经籍谁阚。玉人隔沙渚，朱箔垂银虹。所思欲谓之，紫江淼无穷。
寄何檗樵二首·其一
作者：卢宁
朝代：明

暑谢秋气高，鸟鸣山院晚。握手杳金云，遗经籍谁阚。
寄何檗樵二首·其二
作者：卢宁
朝代：明

玉人隔沙渚，朱箔垂银虹。所思欲谓之，紫江淼无穷。
寿刘罗阳尊公年伯
作者：卢宁
朝代：明

两命谳台史，廿年归马翁。仙蒲岩畔绿，春禾日边红。玉斝流云液，瑶笙动景风。蓬莱三万里，青鸟欲凌空。
寿英州崔楼溪佥宪
作者：卢宁
朝代：明

西蜀官阶执法身，挂冠无柰锦江春。霜清越巂思原吏，云白蓬莱有主人。试马尚宜勤汉节，杖鸠端合作虞宾。莫言东海堪投钓，祇恐徵车下渭滨。
小孤山
作者：卢宁
朝代：明

亭亭前岛战渀泷，继作峥嵘是有双。争奈漼波雄万马，恨无林立满长江。
小景二首
作者：卢宁
朝代：明

石径云林幽静，翠岩碧嶂崔嵬。坐久谩寻花去，喜逢问讯人来。高壑苍厓远道，轻烟绿树前村。缓步呼僮问讯，度林可是桃源。
小景二首·其一
作者：卢宁
朝代：明

石径云林幽静，翠岩碧嶂崔嵬。坐久谩寻花去，喜逢问讯人来。
小景二首·其二
作者：卢宁
朝代：明

高壑苍厓远道，轻烟绿树前村。缓步呼僮问讯，度林可是桃源。
小阁碧梧
作者：卢宁
朝代：明

悬岩深雨露，芳根足春讹。菶菶屯云雾，幽幽交茑萝。高挺峄阳干，秀发终南柯。夜月合清影，秋霭扬素波。圭璋启唐胤，琴瑟成楚歌。直宜寘廊庙，何当肆薪刍。旭日炯若木，苞凤翻灵窠。振羽一调节，天地旋融和。
居所次韵
作者：卢宁
朝代：明

兀兀一室林石间，风埃不动天地閒。半起半卧白云榻，欲开不开朱明关。我来学居居未得，南辕北辙牵心颜。中原豺虎踉白日，边尘澒洞迷阴山。惟愿借馆蓬莱岛，凭仗玉帝分金丹。
己酉入觐夜过鄱阳湖三十二韵
作者：卢宁
朝代：明

月黑鄱龙湖，无风不可渡。况复金飙鸣，搴帷逆浪溯。舟浅行箧单，不任波涛吼。乾坤荡欲浮，蛟蜃纷以抪。野霭蔽匡庐，玄云杂苍雾。彭泽隐无依，吴城渺难据。横烟浩淼茫，恶少潜招聚。万境灭行踪，百丈迷牵步。青岛无前期，黄湾宜早住。长年懒被嗔，晚宿畏逢怒。翱翔课海歌，黾勉不敢诉。长庚没已深，七宿横空溯。试险三十里，惊问生烦怖。天地一孤舟，进止浑无厝。击楫矢中流，必济勿疑顾。况复觐天颜，迟我惇成裕。戒徒罔复睡，束缚厚衣袽。望气备风妖，登楼理战具。桡挥六鹢翰，箭耀九龙鞲。旌转风忽条，星扬光乍露。帆高开水鸣，舟顺奔电赴。暖浪濯清蒲，晴洲俨芳杜。鞋岛已脱尘，妆台若流婺。五鼓下龙城，马当报晨寤。舟子贺同安，推窗慰鸥鹭。吏喜称再生，仆忻废朝哺。君子仗皇灵，况复脩候度。海岳胥护持，忠信天所祚。居常即甚荣，遇变亦孔固。不被鬼神猜，宁令蝄蟓忤。所贵明达贤，抱正履夷素。珍重父母躯，无以河冰故。
张罗莫深入
作者：卢宁
朝代：明

张罗莫深入，回岩虎豹嗔。一苑博一饱，尔亦被罗人。
归雁语
作者：卢宁
朝代：明

一雁南飞千雁随，洞庭洲外云梦陂。往年经宿庐花渚，今来尽长鹿角枝。鹿角枝，无定期。有时黄沙积海岛，看尔埋没水中坻。
德庆城上高望二首
作者：卢宁
朝代：明

迟日危楼闪绛幖，凭高缥缈见龙桥。青山隔座横屏嶂，绿峡回澜纳海潮。五马神清孤月皎，两岐春煦四郊饶。蓬莱东隔沧溟远，夜半如闻玉女箫。舟楫西行款政声，晏游酣下寿康城。春林带雾楼台隐，叠嶂藏风松桂生。陆里耕桑连万井，戍楼烽火熄诸营。长官杯斝疑投水，漱玉寒泉到海清。
德庆城上高望二首·其一
作者：卢宁
朝代：明

迟日危楼闪绛幖，凭高缥缈见龙桥。青山隔座横屏嶂，绿峡回澜纳海潮。五马神清孤月皎，两岐春煦四郊饶。蓬莱东隔沧溟远，夜半如闻玉女箫。
德庆城上高望二首·其二
作者：卢宁
朝代：明

舟楫西行款政声，晏游酣下寿康城。春林带雾楼台隐，叠嶂藏风松桂生。陆里耕桑连万井，戍楼烽火熄诸营。长官杯斝疑投水，漱玉寒泉到海清。
忆饮西蜀王横水天然亭次韵寄之
作者：卢宁
朝代：明

绿野融融春日晞，茂林脩竹术苗肥。峨眉月照清樽酒，巫峡云连白板扉。王褒金马诗初就，杨子玄经客正稀。东岳山前南国梦，何时重采蜀中薇。
怀两泉诸父忠启诸弟
作者：卢宁
朝代：明

遥知良叔季，清苦故依然。画粥甘长白，藏灯咏太玄。素怀宁自负，华发羡人怜。翻忆同书砚，深惭助俸钱。
怀友寒溪逸史二首
作者：卢宁
朝代：明

江左十年别，儒冠载道身。芙蓉峰上月，兰芷意中春。聚首忆郎水，赓歌想瓠川。金华秋嶂晚，人在白云巅。
怀友寒溪逸史二首·其一
作者：卢宁
朝代：明

江左十年别，儒冠载道身。芙蓉峰上月，兰芷意中春。
怀友寒溪逸史二首·其二
作者：卢宁
朝代：明

聚首忆郎水，赓歌想瓠川。金华秋嶂晚，人在白云巅。
怀文衡山待诏二首
作者：卢宁
朝代：明

数雁来山外，听莺立柳边。黄麻金马诏，青史玉堂仙。自尔姑苏胤，机坊无锦章。人皆矜墨妙，吾独爱圭芳。
怀文衡山待诏二首·其一
作者：卢宁
朝代：明

数雁来山外，听莺立柳边。黄麻金马诏，青史玉堂仙。
怀文衡山待诏二首·其二
作者：卢宁
朝代：明

自尔姑苏胤，机坊无锦章。人皆矜墨妙，吾独爱圭芳。
怀瓠川宗子伯昭
作者：卢宁
朝代：明

桐水盈盈别一天，伊人宛在赤山巅。寻春有杖拄不倒，倚阁无言私自怜。狗监未称司马赋，侯芭欲问子云玄。何年月白风清夜，扫叶同烹第一泉。
挽少司寇葛两溪公二首
作者：卢宁
朝代：明

兰台曾奏弼违书，直气英声众不如。此日有舟藏夜壑，当时解印赋閒居。尚方请剑朱槐令，棘寺祥刑汉尉于。麟趾祇馀继簪绂，向人犹自悼輀车。两溪环玉照高闉，隔世犹闻直道身。抗节一生驰骏足，上书濒死逆龙鳞。苍松郁郁封云鬣，宿草凄凄护石麟。地下脩文知信否，祇留芳誉诵斯人。
挽少司寇葛两溪公二首·其一
作者：卢宁
朝代：明

兰台曾奏弼违书，直气英声众不如。此日有舟藏夜壑，当时解印赋閒居。尚方请剑朱槐令，棘寺祥刑汉尉于。麟趾祇馀继簪绂，向人犹自悼輀车。
挽少司寇葛两溪公二首·其二
作者：卢宁
朝代：明

两溪环玉照高闉，隔世犹闻直道身。抗节一生驰骏足，上书濒死逆龙鳞。苍松郁郁封云鬣，宿草凄凄护石麟。地下脩文知信否，祇留芳誉诵斯人。
挽庐陵胡坦翁配张孺人
作者：卢宁
朝代：明

逸老螺川上，平夷高隐心。平拖黄石履，高咏白头吟。别驾驹声咽，空庭槐影森。泷冈邻近处，吊古一怀音。籍籍荆扬彦，犹闻坦丈夫。义捐青玉案，恩赠执金吾。兰蕙春俱秀，芙蓉蒂并需。片云迷五老，何以慰匡庐。
挽庐陵胡坦翁配张孺人·其一
作者：卢宁
朝代：明

逸老螺川上，平夷高隐心。平拖黄石履，高咏白头吟。别驾驹声咽，空庭槐影森。泷冈邻近处，吊古一怀音。
挽庐陵胡坦翁配张孺人·其二
作者：卢宁
朝代：明

籍籍荆扬彦，犹闻坦丈夫。义捐青玉案，恩赠执金吾。兰蕙春俱秀，芙蓉蒂并需。片云迷五老，何以慰匡庐。
挽赵中丞载二首
作者：卢宁
朝代：明

辕门方拟起熊罴，典册哀荣叩玉墀。雄剑曾寒西贼胆，碧幢犹系业人思。龙归沧海川原涸，凤去丹崖草木衰。对景重添怀古恨，朔风萧瑟冷云垂。经国谟谋仗老成，两朝勋业子干旌。人悬北极三台象，天夺中原万里城。雨暗新亭凄夜杵，云迷细柳辍春耕。英标曷不归图画，黄阁麒麟次第名。
挽赵中丞载二首·其一
作者：卢宁
朝代：明

辕门方拟起熊罴，典册哀荣叩玉墀。雄剑曾寒西贼胆，碧幢犹系业人思。龙归沧海川原涸，凤去丹崖草木衰。对景重添怀古恨，朔风萧瑟冷云垂。
挽赵中丞载二首·其二
作者：卢宁
朝代：明

经国谟谋仗老成，两朝勋业子干旌。人悬北极三台象，天夺中原万里城。雨暗新亭凄夜杵，云迷细柳辍春耕。英标曷不归图画，黄阁麒麟次第名。
摘花录寄方寒溪文衡山宗瓠川诸旧游
作者：卢宁
朝代：明

掠袖笼冠启绿扉，树头红紫簇朝晖。高攀万叶荣随手，斜插一枝香满棑。浅甲润沾莺宿露，断芳晴与蝶晞衣。叮咛莫把春狼藉，留表江南信息稀。
斋居夜坐次堂翁梦山尚书韵三首
作者：卢宁
朝代：明

仙闱空豁月流光，斋沐炉熏汉署香。霜肃九逵星正会，葭吹六管气偏凉。制严禋祀联臣寀，精附云霾达帝乡。令节天颜知有喜，冕旒端拱焕朝章。幸陪斋宿傍龙光，共沐氤氲满眼香。象辂泰坛仪秩秩，汾阴星尾迹凉凉。检书烧烛悲前事，迓节逢阳忆故乡。拟赋甘泉才恨拙，敢言华国有文章。来宵大路肃明光，南国风飘画省香。净案胆瓶看渐暝，法宫玄服觉加凉。龙斿应拂金灯上，凤历还踰铜鼓乡。显相有怀浑不寐，手披云汉裂天章。
斋居夜坐次堂翁梦山尚书韵三首·其一
作者：卢宁
朝代：明

仙闱空豁月流光，斋沐炉熏汉署香。霜肃九逵星正会，葭吹六管气偏凉。制严禋祀联臣寀，精附云霾达帝乡。令节天颜知有喜，冕旒端拱焕朝章。
斋居夜坐次堂翁梦山尚书韵三首·其三
作者：卢宁
朝代：明

来宵大路肃明光，南国风飘画省香。净案胆瓶看渐暝，法宫玄服觉加凉。龙斿应拂金灯上，凤历还踰铜鼓乡。显相有怀浑不寐，手披云汉裂天章。
斋居夜坐次堂翁梦山尚书韵三首·其二
作者：卢宁
朝代：明

幸陪斋宿傍龙光，共沐氤氲满眼香。象辂泰坛仪秩秩，汾阴星尾迹凉凉。检书烧烛悲前事，迓节逢阳忆故乡。拟赋甘泉才恨拙，敢言华国有文章。
春斋漫兴三首
作者：卢宁
朝代：明

红绿扶春上槛忙，澹烟笼玉度檐芳。佳人不用陈珠钏，高剪朝霞当早妆。一度春回一度香，是谁遗我紫明珰。扁舟拟入洛阳去，折尽寒琼二月芳。花枝瘦软不禁雨，春日自晴还自阴。隔水竹林上新色，几竿轻袅助长吟。
春斋漫兴三首·其一
作者：卢宁
朝代：明

红绿扶春上槛忙，澹烟笼玉度檐芳。佳人不用陈珠钏，高剪朝霞当早妆。
春斋漫兴三首·其三
作者：卢宁
朝代：明

花枝瘦软不禁雨，春日自晴还自阴。隔水竹林上新色，几竿轻袅助长吟。
春斋漫兴三首·其二
作者：卢宁
朝代：明

一度春回一度香，是谁遗我紫明珰。扁舟拟入洛阳去，折尽寒琼二月芳。
暮春凤凰台宴集
作者：卢宁
朝代：明

芳春名苑一樽开，准备高轩卜昼来。风翕鸟声依翠幕，情薰花气袭瑶台。诗筒问柳频移舄，舞袖当筵谩举杯。高论洗心聆不尽，税檐浮绿照星台。相随宾从古仪台，况是新晴丽景开。城阙万家斜照里，乡关极目岭云隈。六朝词客供文藻，百代王孙閟草莱。空翠暮来浑欲滴，穿林骑马意迟回。
暮春凤凰台宴集·其一
作者：卢宁
朝代：明

芳春名苑一樽开，准备高轩卜昼来。风翕鸟声依翠幕，情薰花气袭瑶台。诗筒问柳频移舄，舞袖当筵谩举杯。高论洗心聆不尽，税檐浮绿照星台。
暮春凤凰台宴集·其二
作者：卢宁
朝代：明

相随宾从古仪台，况是新晴丽景开。城阙万家斜照里，乡关极目岭云隈。六朝词客供文藻，百代王孙閟草莱。空翠暮来浑欲滴，穿林骑马意迟回。
暮春遣仆归省
作者：卢宁
朝代：明

旅愁春又晚，归计岁初分。林薄经红雨，家乡空白云。食少疑瞿貌，忧多见乱纹。行年过七十，银鬓自棼棼。
暮登鸡鸣山寺
作者：卢宁
朝代：明

西曹鸡寺近，日暮亦登临。倒景悬秋壁，疏钟度晚林。树高山阁暝，路僻野云深。引月看僧定，因之谐静心。
朝陵二首
作者：卢宁
朝代：明

钟峤烟霄里，高陵气象中。衣冠游凤辇，寝庙泣乌弓。万国尊寅正，千官走肃雍。翠华何处想，缥缈五云东。雨露桥山在，风烟隧道通。三元兹旦始，合敬百工同。王气参天外，威灵俨殿中。新军增羽卫，千载护巃嵷。
朝陵二首·其一
作者：卢宁
朝代：明

钟峤烟霄里，高陵气象中。衣冠游凤辇，寝庙泣乌弓。万国尊寅正，千官走肃雍。翠华何处想，缥缈五云东。
朝陵二首·其二
作者：卢宁
朝代：明

雨露桥山在，风烟隧道通。三元兹旦始，合敬百工同。王气参天外，威灵俨殿中。新军增羽卫，千载护巃嵷。
朱华塔成三首
作者：卢宁
朝代：明

竖塔障江涟，吾民种福田。孤高周石室，明远汉通天。金紫千家丽，仪章六代贤。平川成乐土，长世祝皇年。伏见星辰驾，崚嶒云汉梯。图开千地会，宝积四天齐。光射薇垣北，影参莲岳西。磨崖来俊彦，名姓雁行题。秩晋文翁郡，台崇卓笔峰。炎荒金翡翠，秋宁玉芙蓉。化俗知无策，覃恩赖九重。登临惭竹使，题染别花封。
朱华塔成三首·其一
作者：卢宁
朝代：明

竖塔障江涟，吾民种福田。孤高周石室，明远汉通天。金紫千家丽，仪章六代贤。平川成乐土，长世祝皇年。
朱华塔成三首·其三
作者：卢宁
朝代：明

秩晋文翁郡，台崇卓笔峰。炎荒金翡翠，秋宁玉芙蓉。化俗知无策，覃恩赖九重。登临惭竹使，题染别花封。
朱华塔成三首·其二
作者：卢宁
朝代：明

伏见星辰驾，崚嶒云汉梯。图开千地会，宝积四天齐。光射薇垣北，影参莲岳西。磨崖来俊彦，名姓雁行题。
来衮亭高望
作者：卢宁
朝代：明

来衮孤峰象太薇，千家井邑应星晖。城边二水龙双会，楼外诸山王四围。鸿雁西来何落落，云霞南下故飞飞。一方黎庶知何济，独对朱轓愁不归。
杨鸥海台幕邀赏梅花
作者：卢宁
朝代：明

幕府寒蘤冒雪开，赏心共醉凌风台。红芳如约年华在，白发无情岁月催。门对汉宫看半额，地邻东阁忆多才。疏枝欲折酬杨炯，惭向孤山歌八梅。绛唇紫颔阵苍苔，笑向樽前慰客来。限令不遗姑射侣，陈诗还到柏梁台。有怀南国将春寄，入夜谁家吹笛催。一自商王收采去，至今同仰济时材。
杨鸥海台幕邀赏梅花·其一
作者：卢宁
朝代：明

幕府寒蘤冒雪开，赏心共醉凌风台。红芳如约年华在，白发无情岁月催。门对汉宫看半额，地邻东阁忆多才。疏枝欲折酬杨炯，惭向孤山歌八梅。
杨鸥海台幕邀赏梅花·其二
作者：卢宁
朝代：明

绛唇紫颔阵苍苔，笑向樽前慰客来。限令不遗姑射侣，陈诗还到柏梁台。有怀南国将春寄，入夜谁家吹笛催。一自商王收采去，至今同仰济时材。
栖霞寺留云谷和尚
作者：卢宁
朝代：明

太平门外玄云合，望里栖霞休上人。野鹿阶前眠佛日，腊梅庭下报王春。诸峰尽斲如来像，七火都离无量身。但得簿书閒半夕，便寻兰若说三真。
次友人金山赠行韵四首
作者：卢宁
朝代：明

金山一瞬又三年，犹记僧归月下船。千丈浪中浮绿树，五州山外落青天。风前秀句劳清梦，神里瑶华生紫烟。同学故人才更绝，蓬莱东观待群仙。金石交情见百年，冯唐署忆钓鱼船。飞觞台畔流孤月，浮玉筵前接远天。沧海笑谈通肺腑，秋江寤寐隔风烟。诸君合作琼林客，况有新诗似谪仙。英豪忘食不知年，才似云帆万斛船。还把文章凌白日，为将时命问苍天。黄花遇节悲风雨，碧草回春怅晚烟。自是积功千百后，丹台迟久尽成仙。罗浮梦寐已多年，何日逍遥泛海船。怀友翩翩黄鸟雨，思亲望望白云天。杨花落尽鲥鱼浪，蕙草鸣来鹈鴂烟。不识四君能絜我，卢敖同作五羊仙。
次友人金山赠行韵四首·其一
作者：卢宁
朝代：明

金山一瞬又三年，犹记僧归月下船。千丈浪中浮绿树，五州山外落青天。风前秀句劳清梦，神里瑶华生紫烟。同学故人才更绝，蓬莱东观待群仙。
次友人金山赠行韵四首·其三
作者：卢宁
朝代：明

英豪忘食不知年，才似云帆万斛船。还把文章凌白日，为将时命问苍天。黄花遇节悲风雨，碧草回春怅晚烟。自是积功千百后，丹台迟久尽成仙。
次友人金山赠行韵四首·其二
作者：卢宁
朝代：明

金石交情见百年，冯唐署忆钓鱼船。飞觞台畔流孤月，浮玉筵前接远天。沧海笑谈通肺腑，秋江寤寐隔风烟。诸君合作琼林客，况有新诗似谪仙。
次友人金山赠行韵四首·其四
作者：卢宁
朝代：明

罗浮梦寐已多年，何日逍遥泛海船。怀友翩翩黄鸟雨，思亲望望白云天。杨花落尽鲥鱼浪，蕙草鸣来鹈鴂烟。不识四君能絜我，卢敖同作五羊仙。
次韵复湛泉翁寄读兴国生祠碑诗四首
作者：卢宁
朝代：明

廉吏谁云不可为，惭非羊祜泪前碑。惟公独起图书学，窗草同春茂叔祠。利民事要实心为，石泣山头怕作碑。岂有桐乡朱邑爱，奉尝不愧郭西祠。此心无虑亦无为，四海同春寿域碑。欲问先生何寂感，自然堂对白沙祠。名公闻道本天为，心性图传太极碑。立德立言皆不朽，万年王泽万年祠。
次韵复湛泉翁寄读兴国生祠碑诗四首·其一
作者：卢宁
朝代：明

廉吏谁云不可为，惭非羊祜泪前碑。惟公独起图书学，窗草同春茂叔祠。
次韵复湛泉翁寄读兴国生祠碑诗四首·其三
作者：卢宁
朝代：明

此心无虑亦无为，四海同春寿域碑。欲问先生何寂感，自然堂对白沙祠。
次韵复湛泉翁寄读兴国生祠碑诗四首·其二
作者：卢宁
朝代：明

利民事要实心为，石泣山头怕作碑。岂有桐乡朱邑爱，奉尝不愧郭西祠。
次韵复湛泉翁寄读兴国生祠碑诗四首·其四
作者：卢宁
朝代：明

名公闻道本天为，心性图传太极碑。立德立言皆不朽，万年王泽万年祠。
次韵寄友人何瑞坛二首
作者：卢宁
朝代：明

故人书信报苏州，改邑虔南始拜收。青鸟翩翩烟岛去，明星灿灿夜窗浮。寄怀昆玉惭非宝，拭目池珠惊寡俦。便借秋风传半牍，直随云雁送双眸。伐木篇中尚友求，和平今见古风流。绮罗俗态一时洗，金石芳心百岁酬。意远白华歌大雅，调高玄鹤唳清秋。为言宝历文章宴，绝倒元稹还上头。
次韵寄友人何瑞坛二首·其一
作者：卢宁
朝代：明

故人书信报苏州，改邑虔南始拜收。青鸟翩翩烟岛去，明星灿灿夜窗浮。寄怀昆玉惭非宝，拭目池珠惊寡俦。便借秋风传半牍，直随云雁送双眸。
次韵寄友人何瑞坛二首·其二
作者：卢宁
朝代：明

伐木篇中尚友求，和平今见古风流。绮罗俗态一时洗，金石芳心百岁酬。意远白华歌大雅，调高玄鹤唳清秋。为言宝历文章宴，绝倒元稹还上头。
次韵答伦右溪银台赠行诗二首
作者：卢宁
朝代：明

诏从海上访安期，君在沧洲世自知。柏府有人曾避马，松门无寺不题诗。丹山碧水江声暮，花落云流鸟哢迟。未许便随坡老逸，心灰黄纸与红旗。罗浮清梦惬襟期，每到梅花忆故知。烛剪西窗增客思，月明南国咏君诗。艰难蜀道分符晚，寂寞冯唐入署迟。争说右溪经略手，待平番舶建牙旗。
次韵答伦右溪银台赠行诗二首·其一
作者：卢宁
朝代：明

诏从海上访安期，君在沧洲世自知。柏府有人曾避马，松门无寺不题诗。丹山碧水江声暮，花落云流鸟哢迟。未许便随坡老逸，心灰黄纸与红旗。
次韵答伦右溪银台赠行诗二首·其二
作者：卢宁
朝代：明

罗浮清梦惬襟期，每到梅花忆故知。烛剪西窗增客思，月明南国咏君诗。艰难蜀道分符晚，寂寞冯唐入署迟。争说右溪经略手，待平番舶建牙旗。
次韵赠何柘湖内翰春首得请之作二首
作者：卢宁
朝代：明

文采翩翩艳旧京，瀛洲鸾凤骨犹清。不耽石室绐书粟，元是金门避世情。上苑众芳来鹈鴂，建章百转绕流莺。从今无复中朝梦，北客休相蘼火城。词林蓄积富如京，翰墨官休似个清。冠盖世途殊少味，靡芜春雨更多情。蓬山东路终留舄，淮水西窗暂对莺。吏问金龟还玉署，谪仙持当酒家城。
次韵赠何柘湖内翰春首得请之作二首·其一
作者：卢宁
朝代：明

文采翩翩艳旧京，瀛洲鸾凤骨犹清。不耽石室绐书粟，元是金门避世情。上苑众芳来鹈鴂，建章百转绕流莺。从今无复中朝梦，北客休相蘼火城。
次韵赠何柘湖内翰春首得请之作二首·其二
作者：卢宁
朝代：明

词林蓄积富如京，翰墨官休似个清。冠盖世途殊少味，靡芜春雨更多情。蓬山东路终留舄，淮水西窗暂对莺。吏问金龟还玉署，谪仙持当酒家城。
江浯溪别归祁门惜阴院三十四韵
作者：卢宁
朝代：明

浯溪道人洁且脩，祁山未琢青环璆。手持道录湖海游，褒衣博带澄双眸。不说羲轩与文周，洙泗濂洛俱浮沤。阳明倡道跨东瓯，良知独致树旌斿。心性主张与动谋，知行齐举圣域优。南峻江门嘉会楼，心无忘助得千休。新泉正派江汉流，石城遥访横扁舟。今贤岂不古圣侔，道本一致无薰莸。要知博约浚源头，虞夏咨命垂鲁邹。请君祖述古尼丘，泰山沧海难比犹。鞭农驾昊凌千秋，汗颜哀定走嬴刘。何闻董葛到韩欧，宿病元从寡欲瘳。师心持志回万牛，照乘明珠肯暗投。君行把袂重绸缪，新都暇日辨龙虬。惜阴院宇清以幽，何年建此追前脩。忧勤当是禹王俦，再来示我莫大猷。听调天鼓帝乐御玄洲，那数穷檐委巷弹箜篌。
江鸿莫耽睡
作者：卢宁
朝代：明

江鸿莫耽睡，狡猎夜施罛。阿奴曩告急，畏海不敢呼。
池轩壁上
作者：卢宁
朝代：明

谁开幽径窥鱼鸟，素椽掩映芙蓉沼。傍栏锦鲤镜中游，渡岸紫烟屏下绕。冷滟高涵翡翠明，清涟净濯琅玕岛。高人藻雪池沼中，芳心与水同纾皦。平以不流隐约多，静自无波冥会少。百年福泽付儿孙，两膊经纶归杖筱。激鱼炊黍会亲邻，开轩一醉都了了。醒来子夜月中天，水色山光长是晓。
泛洞庭
作者：卢宁
朝代：明

万里寒光一客舟，漫漫何处问巴丘。楚狂宋圣今都尽，云浪犹含小范忧。
洞门寺偶题二首
作者：卢宁
朝代：明

流水石桥路，仙凡自此分。洞门双掩月，山木独栖云。城市喧何在，衣冠会更殷。斋厨香国众，金马碧鸡群。兰若开毗域，昙光射汉分。门临千地水，台护五天云。问药客怀恶，登楼乡思殷。郡人称吏隐，相与鹿麋群。
洞门寺偶题二首·其一
作者：卢宁
朝代：明

流水石桥路，仙凡自此分。洞门双掩月，山木独栖云。城市喧何在，衣冠会更殷。斋厨香国众，金马碧鸡群。
洞门寺偶题二首·其二
作者：卢宁
朝代：明

兰若开毗域，昙光射汉分。门临千地水，台护五天云。问药客怀恶，登楼乡思殷。郡人称吏隐，相与鹿麋群。
渭川张生归应试
作者：卢宁
朝代：明

蓟北湘南四往通，水滨惯濯连钱骢。这回得路先鞭去，千里尘随一昼风。
游云台四首
作者：卢宁
朝代：明

塞峡连朝雨，登山此日晴。高危偏自在，光景更分明。二水流珠沫，重峦巩玉城。恣游清俗虑，兼得问苍生。胜地多年选，芳春挟伴游。莺歌将绿辔，狐迹净丹丘。峰列少薇座，台乘太乙舟。欲穷穷妙处，明上上清楼。望气入云端，披云得静观。流丹诸界丽，步玉上方寒。香篆拚青鸟，梵箫下紫鸾。呼僮携酒具，随意坐琅玕。礼拜玄皇殿，瞻言太武身。功传威二异，术会授三真。贝叶裁天女，芝盘荐帝臣。梓州储福地，游客好乘春。
游云台四首·其一
作者：卢宁
朝代：明

塞峡连朝雨，登山此日晴。高危偏自在，光景更分明。二水流珠沫，重峦巩玉城。恣游清俗虑，兼得问苍生。
游云台四首·其三
作者：卢宁
朝代：明

望气入云端，披云得静观。流丹诸界丽，步玉上方寒。香篆拚青鸟，梵箫下紫鸾。呼僮携酒具，随意坐琅玕。
游云台四首·其二
作者：卢宁
朝代：明

胜地多年选，芳春挟伴游。莺歌将绿辔，狐迹净丹丘。峰列少薇座，台乘太乙舟。欲穷穷妙处，明上上清楼。
游云台四首·其四
作者：卢宁
朝代：明

礼拜玄皇殿，瞻言太武身。功传威二异，术会授三真。贝叶裁天女，芝盘荐帝臣。梓州储福地，游客好乘春。
游卢岩道中遇雨恐有期而不至口占促之
作者：卢宁
朝代：明

冒雨寻幽胜，芳怀太率真。影连衡岳晴，清涤泰寰新。峰展青莲面，亭芬金谷春。虽知勤羽盖，无以弃松筠。
游洛阳
作者：卢宁
朝代：明

黎水安知非涧瀍，龟书曾忆赐当年。金龙绿野春花好，纯正两生时放船。
燕子矶与兴国吕子龙秀才话别
作者：卢宁
朝代：明

遗爱惭仙宰，悬情入帝畿。有怀何耿耿，长路故依依。再宿玄湖省，高酣紫燕矶。大鹏风欲起，聊且伴秋归。
燕山行乐图歌
作者：卢宁
朝代：明

燕山高士情于于，身骑赤马游天衢。歌童追逐繄五七，担头自俎青琅蔬。手裂松关开洞府，彩鸾白鹿群仙子。杯浮绿蚁带月吞，茗汲冰浆和露煮。人生百事须驱驰，采山钓海无絷羁。缁尘不点白纶帻，短藜自饱黄金芝。日高未起待僧唤，盥栉出门日将半。剪霞续赋句还工，拨雾寻花春是伴。休哉五季窦十郎，勋庸付儿身居康。大椿上拟八千岁，小酌时倒三百觞。梧台宝玉心未了，宋狂端冕终诒笑。贰师疲顿覆三军，勒石几能称汉诏。古来功利真梦酣，太行骋辔航风潭。但留底事在人世，暮陶烟谷朝云岩。嗟嗟燕山亦何有，白石青松两不朽。惟见高人日往还，苍颜白石长相守。
留邸春斋即事
作者：卢宁
朝代：明

卜居密迩双龙阙，举目瞻依五凤楼。风静宫云连粉署，日迟梁燕掠金沟。衔恩剩似沾春宴，入梦频惊报晓筹。远近山河环帝辇，方隅文轨会宸猷。陵园葱郁閒貔虎，阊阖清虚忆冕旒。北极网维称大备，南畿仪典绝相侔。赤心补衮惟天老，靖节安边仗世侯。领部直司钱谷计，忧时还悉甲兵谋。圣明谟烈全超汉，宗社灵长准配周。何用闻鸡狂午夜，更烦击楫矢中流。
留都元旦瞻天三首
作者：卢宁
朝代：明

星换铜龙次，官严金马仪。玄躬同道泰，睿泽与时熙。陈瑞多笺奏，颁春荷宠私。视朝今正始，端笏待朝曦。春燎明阊阖，宵衣肃建章。玉衡占改陆，斧扆庆乘阳。委佩欹宫草，熏炉袭殿鸯。云官离照下，遥祝圣神皇。肃肃千门晓，融融万国春。台瞻云五色，乐奏月重轮。仙仗天蓂秀，王章岁事新。命龙咨岳牧，次第下丝纶。
留都元旦瞻天三首·其一
作者：卢宁
朝代：明

星换铜龙次，官严金马仪。玄躬同道泰，睿泽与时熙。陈瑞多笺奏，颁春荷宠私。视朝今正始，端笏待朝曦。
留都元旦瞻天三首·其三
作者：卢宁
朝代：明

肃肃千门晓，融融万国春。台瞻云五色，乐奏月重轮。仙仗天蓂秀，王章岁事新。命龙咨岳牧，次第下丝纶。
留都元旦瞻天三首·其二
作者：卢宁
朝代：明

春燎明阊阖，宵衣肃建章。玉衡占改陆，斧扆庆乘阳。委佩欹宫草，熏炉袭殿鸯。云官离照下，遥祝圣神皇。
留都元旦瞻天排律四十句
作者：卢宁
朝代：明

宝历尊王正，天门布宪章。九衢歌作极，四海仰垂裳。待漏趋青琐，匡时上皂囊。六图纷献籍，八彩独当阳。梐枑彤铺丽，昭容紫袖长。和风间雉尾，瑞霭覆鹓行。日绕双龙衮，云扶两凤翔。天颜瞻舜表，春色醉尧浆。苍玉仪初佩，黄钟声正扬。问釐前御席，受计坐明堂。拊髀情何切，推心道自将。孝思亲庙藻，公籍拥郊桑。倏见樱桃荐，旋歌杕杜章。近臣知霁喜，陪省爱蕃康。意怿周京燕，身熏汉署香。辰猷惭黼黻，国度俯劻勷。买宅依东阙，分幡俨未央。帘栊通御气，花木被宸光。岁事饶三礼，农祥足万厢。临朝崇栗陆，敷治迈虞唐。
留都除夕有怀二首
作者：卢宁
朝代：明

海天问省书难到，京国风光岁又加。小院无樽喧枥马，西邻有炬散林鸦。彤楼隐现仙茎杳，青琐阴深御柳斜。相守不堪乡土异，一杯岑寂草玄家。芳怀剩欲元朝发，短景犹怜岁暮催。恼客病教随腊去，赏心诗已逐春来。云边白发添双算，胜里瑶花独厌裁。自是椒盘堪媚远，可因风操过年回。
留都除夕有怀二首·其一
作者：卢宁
朝代：明

海天问省书难到，京国风光岁又加。小院无樽喧枥马，西邻有炬散林鸦。彤楼隐现仙茎杳，青琐阴深御柳斜。相守不堪乡土异，一杯岑寂草玄家。
留都除夕有怀二首·其二
作者：卢宁
朝代：明

芳怀剩欲元朝发，短景犹怜岁暮催。恼客病教随腊去，赏心诗已逐春来。云边白发添双算，胜里瑶花独厌裁。自是椒盘堪媚远，可因风操过年回。
登三台山
作者：卢宁
朝代：明

仙台近西郭，香雾涌珠林。翠竹风长软，碧桃春自深。中天龙虎会，永夜斗星临。珍重王乔宴，丹筵色色金。
登东山
作者：卢宁
朝代：明

卜日开青阁，携壶上翠冈。林栾架王气，崖谷吐春光。妓子污仙界，儒生小鲁疆。秦皇封石处，高兴已飞翔。
登东山寺
作者：卢宁
朝代：明

梓州东寺涪江外，驻马先题大字碑。花木阵阳諠翡翠，亭台临水跃罘罳。塔酣灵露生朱草，鹤恋昙云复故枝。太守散衙无一事，不妨拂石辄盟诗。
登泰山
作者：卢宁
朝代：明

天门高处一跻攀，两袖牛龙石雾班。晓渡三溪历三观，已参青帝非人间。
登潼川郡南楼
作者：卢宁
朝代：明

郡胜经时远，台高望处疏。水流通楚沔，山引接岷峨。汉垒重闻表，唐封再戢戈。专城千里寄，才愧古人多。
登迎翠楼次韵
作者：卢宁
朝代：明

虚棂疏箔晓苍苍，炎昊冰霜冷布裳。泛月酒杯秋艳艳，遏云歌管夜琅琅。山横竹岸绿屏合，风度兰汀紫玉香。仙馆琼楼何处好，待来桃熟问东方。
白云山松口占四首
作者：卢宁
朝代：明

镇郭玉嶙峋，松阴覆欲遍。移我凤庭吟，看尔龙髯捲。高荣谁与培，芳黛亘不变。本拟避秦人，迫斯可以见。万帚卓碧空，林列压高峙。拔地一千尺，蔽天三百纪。不贵大夫封，宁令御史耻。陡然风雨声，萧瑟清心耳。
白云山松口占四首·其一
作者：卢宁
朝代：明

镇郭玉嶙峋，松阴覆欲遍。移我凤庭吟，看尔龙髯捲。高荣谁与培，芳黛亘不变。本拟避秦人，迫斯可以见。
白云山松口占四首·其三
作者：卢宁
朝代：明

万帚卓碧空，林列压高峙。拔地一千尺，蔽天三百纪。不贵大夫封，宁令御史耻。陡然风雨声，萧瑟清心耳。
白云山松口占四首·其二
作者：卢宁
朝代：明

霜根彻九土，雪干掀重冥。鳞芬春不蚀，骨老冬还青。栋梁壮钜室，琥珀延仙龄。世人宝劲节，所重非丝苓。
白云山松口占四首·其二
作者：卢宁
朝代：明

霜根彻九土，雪干掀重冥。鳞芬春不蚀，骨老冬还青。栋梁壮钜室，琥珀延仙龄。世人宝劲节，所重非丝苓。乔松种何时，寿应与山期。风起鸾鹤唳，月舞龙蛇驰。烈士摧击气，高人贞秀姿。卧云此中老，应抱南阳琦。
白云山松口占四首·其四
作者：卢宁
朝代：明

乔松种何时，寿应与山期。风起鸾鹤唳，月舞龙蛇驰。烈士摧击气，高人贞秀姿。卧云此中老，应抱南阳琦。
百鸟图次韵
作者：卢宁
朝代：明

南山万木荐琼芳，映带重轮出海光。百羽翴翩自高下，似来欢和凤鸣阳。
石塘
作者：卢宁
朝代：明

石塘仰天造，彻底无渟污。昆崙引一线，冰壶注盆盂。昼转火龙辙，夜吞牛女墟。波涌雷雨作，云起蛟螭俱。沛然决江河，聊能跃寰区。
秋早出太平堤
作者：卢宁
朝代：明

城外长堤散九皋，西风跨马看鸿毛。玄湖日破浪花出，钟阜烟晞气彩高。绿拥双林迷册府，清分三路入秋曹。化深南国无多讼，按辔逍遥拽锦袍。
秋蝉
作者：卢宁
朝代：明

蜕落惊形别，风梢苦自吟。似怜失故我，故我在芳心。
答友人惠茉莉花三十四韵
作者：卢宁
朝代：明

君称玉主开云扃，深潭水沃奇花精。短墙曲架就阴湿，长条翠叶舒光荣。苍竿引入鞦韆院，宝盆徙寘玻瓈屏。绿髭抱拥真珠粒，彩云盘转南箕星。虚心素性可比德，苾芬显朴朱纱棂。君剪冰蕤纳芳洁，身自携赠春风庭。登庭肆祝琼林彦，芳名直压兰蕙馨。白麻一束横綵袖，手擘惊示珠玕晶。数回散泻怪六出，隆寒雪碎阴山霙。一白已绝天下色，奇香四海无双清。临风嗅齧心肺腹，蒲插鬓绿云流形。伏枕可清庄子梦，烹茶预寘鸦山瓶。寒梅岂得专标韵，暗麝欲比非伦并。间关引载出西土，胡商飘舶何伶仃。汉唐赋客皆不遇，朔方索种无所营。恬风淑气到岭海，上品乍出先蜚声。西樵荒圃久不业，客帷得此连欢盈。怜家继酒助清赏，倒裳席地风詹楹。共君举杯向花语，花神为惜春林莺。红颜绿树能几何，单杯难与花为情。直是长醉花枝下，仰招康节呼刘伶。文章汗漫成何是，春花灼灼朝阳明。物生所贵在世用，仙芝灵草无显成。君是太华峰上莲，青干十丈干苍冥。醴泉甘露日浇沃，天孙王子挹琪瑛。虞衡冬夏不敢近，采摘岂与凡手撄。我生新甫与徂徕，十围千尺连山城。上团凤盖偃龙臂，下伏琥珀参霜苓。清庙明堂有兴建，当虔榱桷归蓬瀛。乃移莲峰奠南郭，人人仰止君子茎。礼箕道隐时未至，花开花落飘风生。酒尽为君赋长句，高歌且和篱鸠鸣。君酣别去堂室寂，撚花冲夜循溪行。
紫霄社送友人十八韵
作者：卢宁
朝代：明

短短珊瑚枝，小小琼瑛砚。论心紫社坛，执卷梯云巘。东壁奎文呈，西屿风声剪。蘼芜山色连，杜若秋江浅。义重别良难，盟深语自显。君行白日暮，山色画图展。重载良纷纷，征车多幝幝。里巷算师徒，国邑升蕳藓。白首荷犁锄，皂夫习村犬。农归告公急，妻啼鬻镈钱。虺冯鞭不扬，黄鸟音何謇。嗟彼行路人，论事穷袒跣。秋雨不时至，平壤困蝘蜒。鸿飞远欲没，凤革希以毨。明王宝训图，清庙登瑚琏。植彼无告黎，挈此有常典。丈夫志匡世，何能终偃蹇。良会未有期，春华当自勉。
终慕图诗十四韵
作者：卢宁
朝代：明

先民垂大训，孝思当永言。叔世人心讹，此道犹歌传。君子崇令德，至性能独全。披图见君心，爱慕宜终天。恨不及禄养，涕泪挥松泉。趋庭失音问，入室怜杯棬。仲由列鼎悲，君心所同然。缅怀劬劳恩，废彼蓼莪篇。我昔闻大孝，所赖有后贤。厥考爰堂构，丹雘畴勤勌。羡君善继述，显扬光于前。奏绩被恩命，龙翰飞云笺。宰木发华滋，遂路生苍烟。锡类刑家邦，庶几慰百年。
舟次邳州元旦望阙二首
作者：卢宁
朝代：明

圣皇嗣历题辛丑，万国衣冠庆舜年。寿域齐天瞻北极，文光连壁耀东躔。夕郎金钥龙楼启，太宰彝章象魏悬。亦有元和玄德赋，愿叩嵩祝入瑶编。行客观光当正始，蓬莱宫殿物华鲜。黼屏宝扇开仙仗，云液冰桃进御筵。四海大明忘帝力，小臣三策叩尧天。康衢献纳兼收采，王烛和春亿万年。
舟次邳州元旦望阙二首·其一
作者：卢宁
朝代：明

圣皇嗣历题辛丑，万国衣冠庆舜年。寿域齐天瞻北极，文光连壁耀东躔。夕郎金钥龙楼启，太宰彝章象魏悬。亦有元和玄德赋，愿叩嵩祝入瑶编。
舟次邳州元旦望阙二首·其二
作者：卢宁
朝代：明

行客观光当正始，蓬莱宫殿物华鲜。黼屏宝扇开仙仗，云液冰桃进御筵。四海大明忘帝力，小臣三策叩尧天。康衢献纳兼收采，王烛和春亿万年。
苍蝇
作者：卢宁
朝代：明

枳棘载飞鸣，屯云过子城。花朝当席面，添得蝶蜂清。
苑杏
作者：卢宁
朝代：明

生香喜色挹朝曦，春满琼林锦满埤。露赤倾丹成底事，倚云应有太阳知。
菊泉二首
作者：卢宁
朝代：明

僻径戎戎千树霜，清临流水注秋光。黄金净跃潭中影，青眼倒窥涯上芳。彭泽滟波滋晚节，崀山寒日浴残妆。长源到海无穷尽，添试曹溪一勺香。九后同歌傲岁雄，重沿甘谷寿诸翁。花开饱沃金田泽，鱼泳惊参玉蕊宫。艳比桃源怜间白，馥疑兰渚别浮红。寒芳色色呈秋富，何处锦江篱落东。
菊泉二首·其一
作者：卢宁
朝代：明

僻径戎戎千树霜，清临流水注秋光。黄金净跃潭中影，青眼倒窥涯上芳。彭泽滟波滋晚节，崀山寒日浴残妆。长源到海无穷尽，添试曹溪一勺香。
菊泉二首·其二
作者：卢宁
朝代：明

九后同歌傲岁雄，重沿甘谷寿诸翁。花开饱沃金田泽，鱼泳惊参玉蕊宫。艳比桃源怜间白，馥疑兰渚别浮红。寒芳色色呈秋富，何处锦江篱落东。
落木语
作者：卢宁
朝代：明

一叶初落万叶轻，苦被霜冽风不停。岁岁秋来尽如此，春光又发一番青。一番青，且莫矜。几能脩干挺千载，一朝摧剥横冈陵。
螺西小景
作者：卢宁
朝代：明
体裁：七言排律

买宅古来求远俗，近山今得赋閒居。松椽石磴封晴雾，野鹿岩鸡驯砌除。紫蕨漫随黄秫种，金芝还共白云锄。月临樽底腾腾上，气绕关前焰焰舒。风雅直宗陶靖节，文章都学马相如。百年英俊赚唐制，半世功名付贾闾。华发萧萧秋自缟，素怀拍拍谷同虚。长歌谢朓惊人句，高读柴桑隐士书。此日霞瞻追去鹄，是谁株守愧飞鸒。驱车拟入螺西境，系马先寻班固庐。
螺西小景
作者：卢宁
朝代：明

买宅古来求远俗，近山今得赋閒居。松椽石磴封晴雾，野鹿岩鸡驯砌除。紫蕨漫随黄秫种，金芝还共白云锄。月临樽底腾腾上，气绕关前焰焰舒。风雅直宗陶靖节，文章都学马相如。百年英俊赚唐制，半世功名付贾闾。华发萧萧秋自缟，素怀拍拍谷同虚。长歌谢脁惊人句，高读柴桑隐士书。此日霞瞻追去鹄，是谁株守愧飞鸒。驱车拟入螺西境，系马先寻班固庐。
观妓次韵三首
作者：卢宁
朝代：明

自擅仙都第一花，玉楼珠翠泛彤霞。春风舞乱临妆镜，载整娇红倚绿纱。雾縠烟罗玉一枝，明珰斜佩下瑶池。绕筵含笑举歌扇，苒苒芙蕖进酒卮。歌彻清词倚画阑，名花凝露带香寒。当时若与梨园会，应讶新妆妒牡丹。
观妓次韵三首·其一
作者：卢宁
朝代：明

自擅仙都第一花，玉楼珠翠泛彤霞。春风舞乱临妆镜，载整娇红倚绿纱。
观妓次韵三首·其三
作者：卢宁
朝代：明

歌彻清词倚画阑，名花凝露带香寒。当时若与梨园会，应讶新妆妒牡丹。
观妓次韵三首·其二
作者：卢宁
朝代：明

雾縠烟罗玉一枝，明珰斜佩下瑶池。绕筵含笑举歌扇，苒苒芙蕖进酒卮。
谈元翼举子拟拉泛江走笔促之三首 其一 初促
作者：卢宁
朝代：明

闻欲川上去，虚舟棹明月。笔床卧紫霜，茶炉擎绛雪。雁阵度衡云，落霞挂天乙。梦魂已奋飞，始兴难独发。
谈元翼举子拟拉泛江走笔促之三首 其三 三促
作者：卢宁
朝代：明

久许解兰舟，出载罗浮月。晴波风涣文，尘襟天濯雪。卜往经旬时，兴来即庚乙。君病未能瘳，沧江有七发。
谈元翼举子拟拉泛江走笔促之三首 其二 再促
作者：卢宁
朝代：明

荡涤竹漪秋，翱翔松岸月。青萍抽紫蕖，红菱披白雪。诗句藻江山，觥筹分甲乙。一片水云心，拟向空明发。
谈元翼举子拟拉泛江走笔促之三首·初促
作者：卢宁
朝代：明

闻欲川上去，虚舟棹明月。笔床卧紫霜，茶炉擎绛雪。雁阵度衡云，落霞挂天乙。梦魂已奋飞，始兴难独发。荡涤竹漪秋，翱翔松岸月。青萍抽紫蕖，红菱披白雪。诗句藻江山，觥筹分甲乙。一片水云心，拟向空明发。久许解兰舟，出载罗浮月。晴波风涣文，尘襟天濯雪。卜往经旬时，兴来即庚乙。君病未能瘳，沧江有七发。
谒大忠祠次韵
作者：卢宁
朝代：明

宋室踰河日，厓门避历辰。委裘悬百战，殉国有三仁。朗节明云汉，悲风凛缙绅。万年瞻庙貌，谁不吊贞珉。
谢节妇
作者：卢宁
朝代：明

矢死执联巾，空闺积泪痕。冷添风絮夜，香溢露兰春。有两非初意，遗孤是后身。此情谁会得，霜月净随人。
赏菊次韵二首
作者：卢宁
朝代：明

薄战西风血点衣，天教阳质迓寒威。曾陪烈士歌金甲，还待幽人上翠微。献岁谩疑迟节序，赏心赢得殿芳菲。相看醉此贞元会，又到梅花带腊归。饮水餐英作寿基，满庭霜集副襟期。樽前朱履踏红叶，头上金钱蘸绿卮。秋色已拚今夕醉，朔风何急向篱吹。自知根蒂从来固，誓不飘零满砌墀。
赏菊次韵二首·其一
作者：卢宁
朝代：明

薄战西风血点衣，天教阳质迓寒威。曾陪烈士歌金甲，还待幽人上翠微。献岁谩疑迟节序，赏心赢得殿芳菲。相看醉此贞元会，又到梅花带腊归。
赏菊次韵二首·其二
作者：卢宁
朝代：明

饮水餐英作寿基，满庭霜集副襟期。樽前朱履踏红叶，头上金钱蘸绿卮。秋色已拚今夕醉，朔风何急向篱吹。自知根蒂从来固，誓不飘零满砌墀。
赠别
作者：卢宁
朝代：明

相逢日日畏边疆，欲去休辞酒满觞。屋角一株垂线柳，春来如谓远行长。
赠友人归九江
作者：卢宁
朝代：明

冷月晴窗客下帷，孟轲贤母乐羊机。当年独解观兴废，惆怅堂前游子归。
赠曾源泉布衣擢两浙都阃和万史部两溪
作者：卢宁
朝代：明

两承詹白下，一见识班生。北望纡筹策，东行洗甲兵。庙堂分外阃，吴越倚长城。后夜秦淮月，依稀细柳营。
赠王减刑还京
作者：卢宁
朝代：明

棘垣竹梧春昼森，使君别去留清阴。祥云掩映坡山色，惠风披拂珠江浔。谩论叔世兴三辟，铎声不扬徵科亟。减刑归去言路开，黄麻诏减千万石。
赠王莲渚主簿醴陵
作者：卢宁
朝代：明

岭北名州彦，湘南判县官。十年劳择木，一旦见栖鸾。秋月看湘竹，春风歌澧兰。甘泉如再涌，崖谷尽含欢。
赠陈石冈太守归寿尊封君
作者：卢宁
朝代：明

巡巴旋皂盖，异气望青牛。鸟报山中节，人添海上筹。冰桃悬古涧，琅叶覆芳丘。每到群仙会，频瞻五马游。
赠龙门汤刘二生别二首
作者：卢宁
朝代：明

龙门一派禹门来，龙起何须青草堆。家近南溟春浩荡，九天云影欲成雷。龙门千仞粤江头，欲起未起浮苍虬。无端一夜春云合，汹涌春涛带雨流。
赠龙门汤刘二生别二首·其一
作者：卢宁
朝代：明

龙门一派禹门来，龙起何须青草堆。家近南溟春浩荡，九天云影欲成雷。
赠龙门汤刘二生别二首·其二
作者：卢宁
朝代：明

龙门千仞粤江头，欲起未起浮苍虬。无端一夜春云合，汹涌春涛带雨流。
过渭川次韵
作者：卢宁
朝代：明

潏渌泻天精，相形不待泾。浮云何处影，钓石旧时铭。欲造西周业，能修东海龄。后车人不见，停棹怅流萍。
追书张方伯封君平湖号卷二首
作者：卢宁
朝代：明

梓庭遗泽恨，姜渡野芳情。春晏长兰媚，风徐一鹭轻。恩波天上荡，光岳槛边明。夜半洲前笛，如闻咽濑声。湖翁閒白昼，云榭寄清觞。流水琴声远，寒潭钓饵芳。庙堂新鹤发，玺诰旧龙章。对景添怀抱，扁舟系夕阳。
追书张方伯封君平湖号卷二首·其一
作者：卢宁
朝代：明

梓庭遗泽恨，姜渡野芳情。春晏长兰媚，风徐一鹭轻。恩波天上荡，光岳槛边明。夜半洲前笛，如闻咽濑声。
追书张方伯封君平湖号卷二首·其二
作者：卢宁
朝代：明

湖翁閒白昼，云榭寄清觞。流水琴声远，寒潭钓饵芳。庙堂新鹤发，玺诰旧龙章。对景添怀抱，扁舟系夕阳。
送何宗舜西粤省乃翁完斋二首
作者：卢宁
朝代：明

江上朔风潮欲生，白云飞动双眸明。玉杯锦席高秋饯，斑管青帷贵从行。百粤薇垣开左府，陆郎橘井浚东城。寿康过去苍梧路，合爱天然父子情。江上一杯云浪晴，赤裘黄卷拥朱舲。棹移岛屿三洲丽，秋入楼台八桂青。勿药不妨前戏彩，执经何得比趋庭。承颜为进南征算，仗钺军中早震霆。
送何宗舜西粤省乃翁完斋二首·其一
作者：卢宁
朝代：明

江上朔风潮欲生，白云飞动双眸明。玉杯锦席高秋饯，斑管青帷贵从行。百粤薇垣开左府，陆郎橘井浚东城。寿康过去苍梧路，合爱天然父子情。
送何宗舜西粤省乃翁完斋二首·其二
作者：卢宁
朝代：明

江上一杯云浪晴，赤裘黄卷拥朱舲。棹移岛屿三洲丽，秋入楼台八桂青。勿药不妨前戏彩，执经何得比趋庭。承颜为进南征算，仗钺军中早震霆。
送友人游国学六首
作者：卢宁
朝代：明

杳杳清江去鹢，娟娟白帝流霞。东壁文星炳曜，玉堂金马谁家。月晓烟分六馆，天空寒入疏槐。青鸟影垂碧沼，绿芹香绕兰台。帷褰髦弁云从，笔落鱼龙角抵。金风午夜长号，东溟一浪千里。影环厢馆泉清，瑞满蓬莱天晓。夐夐彩凤楼高，隐隐青云梯峭。渟渟绿水黉宫，艳艳丹香玉宇。一肩凤阁论思，可是兔园册子。淮济逶迤路邈，帐帷烨耀灯孤。台阁文章藻丽，月明人在冰壶。
送友人游国学六首·其一
作者：卢宁
朝代：明

杳杳清江去鹢，娟娟白帝流霞。东壁文星炳曜，玉堂金马谁家。
送友人游国学六首·其三
作者：卢宁
朝代：明

帷褰髦弁云从，笔落鱼龙角抵。金风午夜长号，东溟一浪千里。
送友人游国学六首·其二
作者：卢宁
朝代：明

月晓烟分六馆，天空寒入疏槐。青鸟影垂碧沼，绿芹香绕兰台。
送友人游国学六首·其五
作者：卢宁
朝代：明

渟渟绿水黉宫，艳艳丹香玉宇。一肩凤阁论思，可是兔园册子。
送友人游国学六首·其六
作者：卢宁
朝代：明

淮济逶迤路邈，帐帷烨耀灯孤。台阁文章藻丽，月明人在冰壶。
送友人游国学六首·其四
作者：卢宁
朝代：明

影环厢馆泉清，瑞满蓬莱天晓。夐夐彩凤楼高，隐隐青云梯峭。
送同年冯改溪水部分司宁阳二首
作者：卢宁
朝代：明

委折漕渠达帝关，源流疏节令新颁。大明水阔春潮荡，钜野波深夜溜潺。足国功劳收太史，济川才望秩清班。等閒试借观泉眼，樽俎东山与泰山。临济仙源浚远岑，八荒王贡此侵寻。天培社稷根基厚，帝简忠贤倚注深。国是顿忘航海策，杞忧空费广田心。公馀为念东南力，一寸泉流一寸金。
送同年冯改溪水部分司宁阳二首·其一
作者：卢宁
朝代：明

委折漕渠达帝关，源流疏节令新颁。大明水阔春潮荡，钜野波深夜溜潺。足国功劳收太史，济川才望秩清班。等閒试借观泉眼，樽俎东山与泰山。
送同年冯改溪水部分司宁阳二首·其二
作者：卢宁
朝代：明

临济仙源浚远岑，八荒王贡此侵寻。天培社稷根基厚，帝简忠贤倚注深。国是顿忘航海策，杞忧空费广田心。公馀为念东南力，一寸泉流一寸金。
送林次崖先生钦州考绩二首
作者：卢宁
朝代：明

直道抗颜辞北阙，圣王悬念满南州。官浮海岛一身眇，地接华夷万里秋。惠政自随行部著，封章谁为远臣收。汉恩欲报须流涕，贾傅当年已熟筹。极海六年图卧治，孤忠千结独成狂。一州民瘼春同煦，万里君门夜未央。搜辑地舆成国史，隐忧戎马疏蛮荒。何时宣室来前席，迅策奇勋在衮裳。
送林次崖先生钦州考绩二首·其一
作者：卢宁
朝代：明

直道抗颜辞北阙，圣王悬念满南州。官浮海岛一身眇，地接华夷万里秋。惠政自随行部著，封章谁为远臣收。汉恩欲报须流涕，贾傅当年已熟筹。
送林次崖先生钦州考绩二首·其二
作者：卢宁
朝代：明

极海六年图卧治，孤忠千结独成狂。一州民瘼春同煦，万里君门夜未央。搜辑地舆成国史，隐忧戎马疏蛮荒。何时宣室来前席，迅策奇勋在衮裳。
送欧鉴斋省郎养病
作者：卢宁
朝代：明

采药匡庐去，逢人便说休。案留金玉判，台纪凤凰游。霜浸陶潜径，风高张翰秋。幸毋乡土恋，征戍遍南州。
送汪仪制柏亭升南尚卿
作者：卢宁
朝代：明

龙篆颁成命，鸿才列尚卿。备官惭倚玉，别意怅流萍。夜月秦淮水，春风建业城。樽空人欲去，日暮禁烟生。
送申我泉同年尹分宜
作者：卢宁
朝代：明

天榜群仙侣，春城恋物华。银台秋夜月，琼苑汉宫花。星宿窗中列，风烟塞上沙。他时霜露白，还听咏蒹葭。
送章小山擢南雄太守
作者：卢宁
朝代：明

从容幕府孟嘉才，笑傲桓公酒一杯。行色未离江上柳，风光先到岭头梅。分符横带黄金重，除道遥迎皂盖来。他日定徵龚遂问，水衡应有议曹陪。
送苏粤峰同年池州节推
作者：卢宁
朝代：明

青襟同旅食，白首得心朋。并马春林玉，连床夜雨灯。谳疑新有命，委印旧称能。公暇齐山上，琴樽好健登。
送邵槐东教会昌
作者：卢宁
朝代：明

儒秩新承檄，都门故饰轮。金尊行底意，红杏雨中春。学古心为主，忘言教是真。子当驰逸驾，从此养经纶。
送黄参军署篆顺德还
作者：卢宁
朝代：明

小借冰壶文苑妙，共传幕府惠风清。雪亭花影移春昼，云陆鸟声歌午晴。兴好他山旋憩鹤，化行何地不专城。乡村在处歌来暮，去马离人无限情。
遍览牛首山洪觉寺诸胜
作者：卢宁
朝代：明

尽日双峰大觉前，摩崖同饮太虚泉。洞深怕犯昙云合，阁闭惊看塔影悬。步引健僧凌倒景，目随飞雁散江天。桂梅诸岭重重见，无奈乡怀入酒边。
邻山馆中
作者：卢宁
朝代：明

土屋幽宜独，春山深几重。窗含金玉气，庭落兔猿踪。高步瞻星近，清歌坐荫秾。芳樽开晚霁，新月上长松。
部檄饷军
作者：卢宁
朝代：明

一劄仓皇下度支，辎车畿外饲熊罴。旌旗影裹三军悴，鼙鼓声中万马驰。饷道满忧林莽伏，居民仍促室家移。干城会食朝悬切，敢避狼锋赴后期。
金陵与宗瓠川夜话有怀金台旧雅次韵五首
作者：卢宁
朝代：明

绛帻罢晨鸡，听钟紫阁西。烟浮金爵暝，柳拂翠绳低。旧学悬河泻，新诗倚马题。特危忠简疏，多为故人携。昔年陈玉陛，见子侣金鱼。制奉阿衡简，笺呈泰畤书。人皆诵招隐，尔独赋閒居。安得飞风息，君王为破舆。钟阜对长歌，瞻天意若何。帝衢严露析，寝庙起云萝。国士时堪属，诗名忌更多。平原求使楚，颖脱似君那。忆尔上金台，初酣落魄杯。英名通馆阁，仙制应蓬莱。法从天中见，旗常日下来。甘泉如欲赋，今有子云才。一别已十载，相逢惊二毛。西山残雪霁，南国彩云高。白句挥清斝，玄文擅紫毫。君当留此馆，无使梦思劳。
金陵与宗瓠川夜话有怀金台旧雅次韵五首·其一
作者：卢宁
朝代：明

绛帻罢晨鸡，听钟紫阁西。烟浮金爵暝，柳拂翠绳低。旧学悬河泻，新诗倚马题。特危忠简疏，多为故人携。
金陵与宗瓠川夜话有怀金台旧雅次韵五首·其三
作者：卢宁
朝代：明

钟阜对长歌，瞻天意若何。帝衢严露析，寝庙起云萝。国士时堪属，诗名忌更多。平原求使楚，颖脱似君那。
金陵与宗瓠川夜话有怀金台旧雅次韵五首·其二
作者：卢宁
朝代：明

昔年陈玉陛，见子侣金鱼。制奉阿衡简，笺呈泰畤书。人皆诵招隐，尔独赋閒居。安得飞风息，君王为破舆。
金陵与宗瓠川夜话有怀金台旧雅次韵五首·其五
作者：卢宁
朝代：明

一别已十载，相逢惊二毛。西山残雪霁，南国彩云高。白句挥清斝，玄文擅紫毫。君当留此馆，无使梦思劳。
金陵与宗瓠川夜话有怀金台旧雅次韵五首·其四
作者：卢宁
朝代：明

忆尔上金台，初酣落魄杯。英名通馆阁，仙制应蓬莱。法从天中见，旗常日下来。甘泉如欲赋，今有子云才。
钟山高望
作者：卢宁
朝代：明

昔年惭霸气，此日纪皇坟。地坼东吴月，江吞西楚云。帝宫悬法象，天印耀台文。秋霁登临好，霞光彻海濆。
锦城高望
作者：卢宁
朝代：明

濯锦江前万里秋，登临端不限梁丘。黑泉白草长年备，朔雪炎风无日休。天府文章明梓木，星桥氛祲净灵州。即看多士桢王国，肯负玄龟锡禹畴。
闻兴国县建生祠
作者：卢宁
朝代：明

腊去相睽忍，秋残得报迟。山城循吏传，香火令公祠。陋迹污青简，瞿颜愧紫芝。况闻环野外，人各为吾私。鲜我终来誉，劳民搆去思。有怀空隐恻，何范可光垂。出境滋惭负，传书起梦疑。甘棠歌召伯，方称后贤师。
闻兴国县建生祠·其一
作者：卢宁
朝代：明

腊去相睽忍，秋残得报迟。山城循吏传，香火令公祠。陋迹污青简，瞿颜愧紫芝。况闻环野外，人各为吾私。
闻兴国县建生祠·其二
作者：卢宁
朝代：明

鲜我终来誉，劳民搆去思。有怀空隐恻，何范可光垂。出境滋惭负，传书起梦疑。甘棠歌召伯，方称后贤师。
雪堂十二韵
作者：卢宁
朝代：明

万翠冻欲折，六霙连八垓。天葩舞奇皦，子夜凌风台。绕筵摛玉屑，战齿翻银杯。丰年兆三白，宛转封莓苔。羡君构寒洁，取象飞琼皑。纯素表心性，坚忍输松梅。立门多俊选，乘兴舟时来。红炉点霣化，银海光昭回。引鹤跨玄圃，披氅行天台。愿得四时雪，布地襄崔嵬。天地迥一色，原隰无污莱。矢作高堂主，瞻眺重徘徊。
雪鸿池上月夜别友人二首
作者：卢宁
朝代：明

江阁萧萧吹朔风，平皋翻雪飞冥鸿。玄谈深夜忍谋别，明日芳樽谁与同。断岸暝烟青雀舫，疏蓬鱼股赤罴弓。空帷细忆襟期话，凄切银床一叶桐。澄心共藻芳池水，浪迹看君真泛凫。阿阁望随云外远，小亭愁与月同孤。莫听风笛伤南浦，且系兰舟倾玉壶。后夜有怀何处寄，一藜寒影对河图。
雪鸿池上月夜别友人二首·其一
作者：卢宁
朝代：明

江阁萧萧吹朔风，平皋翻雪飞冥鸿。玄谈深夜忍谋别，明日芳樽谁与同。断岸暝烟青雀舫，疏蓬鱼股赤罴弓。空帷细忆襟期话，凄切银床一叶桐。
雪鸿池上月夜别友人二首·其二
作者：卢宁
朝代：明

澄心共藻芳池水，浪迹看君真泛凫。阿阁望随云外远，小亭愁与月同孤。莫听风笛伤南浦，且系兰舟倾玉壶。后夜有怀何处寄，一藜寒影对河图。
雪鸿池上送友人三首
作者：卢宁
朝代：明

山明林色平分，窗静花枝当午。无端落木萧疏，惊断连床风雨。结义朋鸾树下，同文并蒂花前。半亩秋容湛璧，一囊林际横烟。江上风樯桂棹，城南雪案韦编。道阻望怜洄沂，亭孤坐怅清涟。
雪鸿池上送友人三首·其一
作者：卢宁
朝代：明

山明林色平分，窗静花枝当午。无端落木萧疏，惊断连床风雨。
雪鸿池上送友人三首·其三
作者：卢宁
朝代：明

江上风樯桂棹，城南雪案韦编。道阻望怜洄沂，亭孤坐怅清涟。
雪鸿池上送友人三首·其二
作者：卢宁
朝代：明

结义朋鸾树下，同文并蒂花前。半亩秋容湛璧，一囊林际横烟。
静轩壁上
作者：卢宁
朝代：明

地僻人经少，台阶蚀藓斑。几随春梦去，兼得性天还。门闭花枝舞，窗虚燕子閒。年丰免忧国，黄发老青山。
鞋山
作者：卢宁
朝代：明

锦涨青瓈踏已穿，中江遗下紫金莲。若非着脚从来稳，禁得风涛几夜颠。
题南城新苑赠周主政缜庵
作者：卢宁
朝代：明

南城盘郁小瀛洲，芳圃鲜池两世脩。庭馆旧为娱老计，菊松今作引年谋。神仙何处有三岛，木石閒身傲五侯。况是海氛平靖后，庙堂无用借前筹。
题暮松图
作者：卢宁
朝代：明

忍望长松下，乔乔苍翠森。蒿莱三尺土，雨露百年心。幕府衔恩重，泉台饮恨深。圣明推赠典，光满大夫林。
题画幅四首 其一 琴
作者：卢宁
朝代：明

天籁本来鸣气序，指头应解拨心源。弦声未数钟期遇，要得春和理性元。
题画幅四首 其三 书
作者：卢宁
朝代：明

架上牙签贤未触，壁中科斗典谁删。要知六籍传心者，不在区区行墨间。
题画幅四首 其二 棋
作者：卢宁
朝代：明

多算自能临敌决，先几终堕有心栽。且须下气输赢上，李广当年亦将才。
题画幅四首 其四 画
作者：卢宁
朝代：明

云树几重楼外景，江山千里意中行。谁能点破龙睛去，笔底天然弄化生。
题画幅四首·琴
作者：卢宁
朝代：明

天籁本来鸣气序，指头应解拨心源。弦声未数钟期遇，要得春和理性元。多算自能临敌决，先几终堕有心栽。且须下气输赢上，李广当年亦将才。架上牙签贤未触，壁中科斗典谁删。要知六籍传心者，不在区区行墨间。云树几重楼外景，江山千里意中行。谁能点破龙睛去，笔底天然弄化生。
题金门待漏图
作者：卢宁
朝代：明

寒烟濛密五城低，独立端门紫阁西。赤甲犹闻传禁虎，朱冠将起报晨鸡。九天瑞蔼团龙衮，双阙星回集马蹄。叩仗岂无经国疏，春风杨柳满金堤。
饮陈氏别墅走笔
作者：卢宁
朝代：明

芳池粼渌浮芙蓉，银丝脍鲤冰浆醲。枌榆落实披唇红，林森日薄阴交浓。良朋逸兴翻苍穹，共醉波面涟漪风。白相公侯可自封，阮郎误却悲途穷。富贵贫贱如飞蓬，时至风雨起虬龙。朱丝自直钟自洪，梅开岂堕桃李中。清歌且乐一樽仝，水明云净天流虹。
饷军
作者：卢宁
朝代：明

麒麟门上拥旌麾，分布貔貅靖岛夷。国计实烦唐节使，军容宁比汉官仪。策功自释袁安愤，缘数谁逢李广奇。二百年来劳养士，选锋今正答恩时。
高庙六首
作者：卢宁
朝代：明

恭忆龙飞淮甸年，雄雄神武更无先。风云已协鸿钧运，日月重开泰始天。九牧贡金形尽铸，盈庭屈轶草长翩。阿难河上乌犹在，啼断明元朽骨膻。胡运何曾及百年，笃生真主炳几先。威加四海功成圣，治复中华道继天。鸿起商山归汉从，凤飞丹穴向岐翩。神谟自是高千古，扫逐羱群万种膻。三尺横与一旅年，孰为汤武肇基先。拟陈鸿业知无极，欲赞黄图祇有天。寝殿初开宫雉列，樱桃欲荐禁莺翩。神孙时宪严崇报，万祀焚膋达臭膻。肇自河清五百年，圣人出御武为先。闾阎尽复唐封俗，书轨皆同禹贡天。桃野放牛还吒吒，华阳归马正翩翩。小臣却鄙庄生语，成聚成都蚁慕膻。初从丰沛衅旗年，为汉驱除夥涉先。岂识真人翔灞水，遂成王事得民天。万方执玉臣工肃，千载朝陵法从翩。礿祀幸随殷荐后，西曹七日戒荤膻。再睹周家过历年，贞符早协凤麟先。陵多复道三千户，堑有长江百二天。今上厉精龙德震，东吴奏捷羽书翩。朝廷事事皆绳祖，何有南髡与北膻。
高庙六首·其一
作者：卢宁
朝代：明

恭忆龙飞淮甸年，雄雄神武更无先。风云已协鸿钧运，日月重开泰始天。九牧贡金形尽铸，盈庭屈轶草长翩。阿难河上乌犹在，啼断明元朽骨膻。
高庙六首·其三
作者：卢宁
朝代：明

三尺横与一旅年，孰为汤武肇基先。拟陈鸿业知无极，欲赞黄图祇有天。寝殿初开宫雉列，樱桃欲荐禁莺翩。神孙时宪严崇报，万祀焚膋达臭膻。
高庙六首·其二
作者：卢宁
朝代：明

胡运何曾及百年，笃生真主炳几先。威加四海功成圣，治复中华道继天。鸿起商山归汉从，凤飞丹穴向岐翩。神谟自是高千古，扫逐羱群万种膻。
高庙六首·其五
作者：卢宁
朝代：明

初从丰沛衅旗年，为汉驱除夥涉先。岂识真人翔灞水，遂成王事得民天。万方执玉臣工肃，千载朝陵法从翩。礿祀幸随殷荐后，西曹七日戒荤膻。
高庙六首·其六
作者：卢宁
朝代：明

再睹周家过历年，贞符早协凤麟先。陵多复道三千户，堑有长江百二天。今上厉精龙德震，东吴奏捷羽书翩。朝廷事事皆绳祖，何有南髡与北膻。
高庙六首·其四
作者：卢宁
朝代：明

肇自河清五百年，圣人出御武为先。闾阎尽复唐封俗，书轨皆同禹贡天。桃野放牛还吒吒，华阳归马正翩翩。小臣却鄙庄生语，成聚成都蚁慕膻。
鹰
作者：卢宁
朝代：明

独立高秋削玉巅，竖翎精彩出风烟。决云白日山前荡，濯雪玄冬塞上骞。清绝有声调大吕，威严一顾净长天。此生疾恶知无敌，肯惜奇毛负老拳。
题县八景 其一 金鸡春晓
作者：卢宅仁
朝代：明

吾邑开辟来，金冈有灵鸟。羽仪亦以雄，形胜未云小。一声绥水春，万家天地晓。濂溪讲道区，文明实兹肇。
题县八景 其七 丘林梅月
作者：卢宅仁
朝代：明

有月须有梅，有梅须有月。梅月两得兼，上林独清绝。天边素魄生，篱落暗香发。缓步对沉吟，无令空陨没。
题县八景 其三 江头渔聚
作者：卢宅仁
朝代：明

浩浩此龙江，江头有桥渡。本是要冲衢，故多舟楫聚。潇洒相上下，竞逐摩朝暮。安知浮沉中，不有大川具。
题县八景 其二 仓冈夕照
作者：卢宅仁
朝代：明

返照半入江，林樾带暝色。阳乌西岭奔，群动亦将息。钟声隐翠微，渔火见昏黑。民力耕鉴馀，相忘乎帝力。
题县八景 其五 贞山雨霁
作者：卢宅仁
朝代：明

城南有名山，壁立秀而整。峥嵘摩九霄，形胜雄一境。傍连千岁峰，西揖百僚岭。巨镇当离维，人文永彪炳。
题县八景 其八 柑榄松风
作者：卢宅仁
朝代：明

膴地多旧家，乔松盛无比。节操凌冰霜，风声闻远迩。夜涛寒逼人，笙簧巧悦耳。百年培养功，梁栋差可拟。
题县八景 其六 洲渚流芳
作者：卢宅仁
朝代：明

旭日出扶桑，晴光映芳草。物态人意閒，天时景象好。春朝快清游，王孙勿复道。径欲藉一尊，缓寻恣搜讨。
题县八景 其四 谷口樵归
作者：卢宅仁
朝代：明

斜日堕西崦，晚风吹前路。樵牧归有期，牛羊下无数。笛声远近残，谷口依微暮。在昔有子真，吾心犹欣慕。
题县八景·金鸡春晓
作者：卢宅仁
朝代：明

吾邑开辟来，金冈有灵鸟。羽仪亦以雄，形胜未云小。一声绥水春，万家天地晓。濂溪讲道区，文明实兹肇。返照半入江，林樾带暝色。阳乌西岭奔，群动亦将息。钟声隐翠微，渔火见昏黑。民力耕鉴馀，相忘乎帝力。浩浩此龙江，江头有桥渡。本是要冲衢，故多舟楫聚。潇洒相上下，竞逐摩朝暮。安知浮沉中，不有大川具。斜日堕西崦，晚风吹前路。樵牧归有期，牛羊下无数。笛声远近残，谷口依微暮。在昔有子真，吾心犹欣慕。城南有名山，壁立秀而整。峥嵘摩九霄，形胜雄一境。傍连千岁峰，西揖百僚岭。巨镇当离维，人文永彪炳。旭日出扶桑，晴光映芳草。物态人意閒，天时景象好。春朝快清游，王孙勿复道。径欲藉一尊，缓寻恣搜讨。有月须有梅，有梅须有月。梅月两得兼，上林独清绝。天边素魄生，篱落暗香发。缓步对沉吟，无令空陨没。膴地多旧家，乔松盛无比。节操凌冰霜，风声闻远迩。夜涛寒逼人，笙簧巧悦耳。百年培养功，梁栋差可拟。
凤台秋霁
作者：卢宽
朝代：明

高台峨峨近仙宫，下有翠竹兼梧桐。相传凤鸟曾此止，一朝凤去台仍空。大明圣人履天位，岁稔时和群物遂。休徵毕至无后期，凤兮当应文明世。
市桥春涨
作者：卢宽
朝代：明

虹桥历年知几许，桥头趁市人如雨。三春潦涨从天来，飞湍激漱中流柱。中流砥柱立不难，岂畏怒浪高如山。古今豪杰经过此，何人只手回狂澜。
彭峒水帘
作者：卢宽
朝代：明

峒中旧有神仙宅，峒门迥与红尘隔。骊龙夜半捲银河，喷作明珠下檐额。云霞为幔月为钩，四时垂地长不收。更阑人静籁悄悄，满天风雨来清秋。
海月风帆
作者：卢宽
朝代：明

仙岩瞰海涵真迹，古来却有人能识。舟行往来渺茫间，帆影分明印岩石。潮生恶浪翻鱼龙，潮平千里如鉴空。夜深明月浸波底，隐映真如罨画中。
觉华烟雨
作者：卢宽
朝代：明

觉华禅宫隔烟水，楼阁斩然插天起。望中不见金碧辉，宛在空虚云雾里。云雾朝昏阴复晴，隐隐映映明不明。何当放舟达彼岸，置我身世于蓬瀛。
之京留别祁羡仲诸子
作者：卢尧典
朝代：明

江亭酒尽晚烟浮，漂泊人操小小舟。接地月明疏雨后，隔溪渔唱夜潮头。素衣总与缁尘惯，佳句能支道路愁。他日京华千里梦，雁书迟尔慰登楼。
入大藤峡
作者：卢尧典
朝代：明

独拥鹴袍思渺茫，断蒹衰草共苍苍。人家出没层崖合，客路潆洄乱壑长。明月自怜当我独，青山如解笑人忙。浮生尽是翩翩草，何事烟波滞异乡。
同谭永明山人园林散步
作者：卢尧典
朝代：明

漠漠江天霁色和，杖藜徐步听渔歌。繁花欲尽惊春暮，紫燕将雏逐客过。把钓不嫌生计拙，浪吟刚是老来多。閒身恰称清凉界，十载菟裘锁薜萝。
谒孝廉陈公绚墓
作者：卢尧典
朝代：明

寂寂玄扃列古松，高冈若斧已成封。凭枝挂剑非无札，载笔争铭尚有邕。梦去终教魂化蝶，泉中应比尔为龙。天怜伯道遗犹子，寒食馀钱岁自供。
谒忠孝祠次韵
作者：卢应徵
朝代：明

祠前一带抱江深，翠柏垂檐直半寻。万古未应销碧血，千秋犹自想丹心。传家岂让忠臣卞，事志何殊孝子参。知是精灵留粤峤，叠教绳武到芳林。
增江晚渡
作者：卢弼
朝代：明

山色波光倒晚苍，一梭摇曳水中央。数行烟柳迎归棹，几片风帆带夕阳。夹岸枝头喧鸟鹊，横桥渡口睡鸳鸯。通津利济虽云古，惟有年来海不扬。
朱明洞
作者：卢弼
朝代：明

万木萧森景最幽，药僧丹灶几春秋。葛仙自在山中化，汉武徒劳海上求。时见聚霞铺翠巘，夜看出日照沧洲。铁桥有路应能到，赤脚狂歌眺石楼。
黄龙洞
作者：卢弼
朝代：明

垒巘层峦古洞深，杖藜选胜一登临。白云飘渺笼丹壑，绿水清泠泻碧岑。五色禽来凝鹤驾，三潭鲤跃动龙吟。天华宫阙今何在，剩有荒碑卧夕阴。
先子所作高陵篇藏诸家塾二十馀年一旦触目不能无感焉敬赋古诗一篇以缀其后洪武二十四年岁在癸未彭祖拜首书
作者：卢彭祖
朝代：明

高光宇宙烟尘昏，纲维坠地谁复论。阿瞒据国挟天子，窥窃神器如盘餐。那知英雄不容尔，四海义旗相继起。孙门兄弟真男儿，不比刘家豚犬耳。况有周郎多智谋，赤壁之功孰与俦。欲据襄阳以蹴操，可怜修短空悠悠。坚也多才惜早世，成就奇勋在子弟。赤乌返葬盘蛇门，三冢累累总相继。至今烟草青茫茫，父老相过犹陨涕。樵童牧竖不名闻，相传呼作孙家墩。或随风雨发光怪，千秋未泯英灵魂。我今抚卷悲先子，搜幽猎奇应至此。重为高陵考岁年，再发辉光今日始。
古意
作者：卢昭
朝代：明
体裁：乐府曲辞

良人去悠悠，出川还入洛。不省道里远，但愁风水恶。胡为不怀归，日夜苦栖泊。道远终致之，车轮不生角。楚楚生纻衣，去时与郎著。勿遣尘土缁，尘缁徒浣濯。妾言谅无尤，生死时有托。金多讵云贵，饮水祗自乐。
应制题梨花锦鸠图
作者：卢昭
朝代：明
体裁：古风

山梨著花春渚曲，鸤鸠树头啼角角。文膺锦翼何䙰褷，晴呼妇来雨逐之。不如王睢在河浒，关关和鸣还并处。
浣花馆
作者：卢昭
朝代：明

黄柳华香水上衣，褰帘亭上挹春晖。兰桡一道微风入，却逐金塘燕燕归。
淡香亭·其一
作者：卢昭
朝代：明

玉山佳处野亭分，千树梨花白似云。仙袂倚风林下得，淡香和月夜深闻。
淡香亭·其二
作者：卢昭
朝代：明

生憎蛱蝶迷春色，不待狻猊换夕熏。西郭东阑已陈迹，总传芳扃重鹅群。
精卫词
作者：卢昭
朝代：明
体裁：乐府曲辞

有鸟志堙海，衔石到海返。石转心不移，但砺尔喙短。日复夕，海复远。石可竭，海可满，精卫之恨何时断。
赋采香径
作者：卢昭
朝代：明

遥怜采香径，还忆种香时。绿水萦兰棹，青娥驻彩旗。盈盈春满把，冉冉碧含滋。持赠钟陵去，芬芳慰所思。
过吴淞江
作者：卢昭
朝代：明

霜林纤月堕疏烟，有客同舟思欲仙。何处吴歌闻《白苎》，满江秋色坐青天。
题吕□□鹤亭斗茶图
作者：卢昭
朝代：明

花阴小队斗□章，渠碗香分第二汤。莫傍酪奴风味好，内厨催送大官羊。
题吕散夫鹤亭斗茶图
作者：卢昭
朝代：明
体裁：七言绝句

花阴小队斗龙章，渠碗香分第二汤。莫傍酪奴风味好，内厨催送大官羊。
春暮游狼山
作者：卢枫
朝代：明
体裁：七言律诗

春尽山中少客来，风帆沙鸟净纤埃。晴云带雨飞丹阁，短屐寻诗破绿苔。梧竹分阴凉石榻，鱼龙吹浪溅残杯。地逢胜处须拚醉，十里垂杨信马回。
遣兴
作者：卢格
朝代：明
体裁：七言绝句

莫叹风尘行路难，閒过僧舍借花看。数声啼鸟不知处，满地绿阴清昼寒。
卧游罗浮和白沙先生
作者：卢梦阳
朝代：明

高高上飞云，行行度铁桥。铁桥尚可度，飞云不可招。鸡鸣吐初日，起浴沧海潮。举目尽见之，何必抟扶摇。
小圃残腊饮诸公
作者：卢梦阳
朝代：明

不知年已尽，已报早春回。暗叶因风换，繁花待雨催。陈遵当日酒，张翰此时杯。相对成真率，谁非洛社才。
峡山飞来寺
作者：卢梦阳
朝代：明

七十二峰环古台，至今人说是飞来。重重石磴诸天尽，细细松笙万壑哀。翠竹苍藤悬日月，水声山色变云雷。老僧为道归猿事，空见残碑生绿苔。
破镜行
作者：卢梦阳
朝代：明

尔缺似难圆，尔晦依然明。形相半亏精彩在，普照万物皆容成。记忆当年如满月，误斗坚刚成破缺。由来鉴别本无私，节解支分光不灭。闺媛宫娥不尔留，几回抛掷坠青楼。愿藏宝匣重磨洗，长与衰翁照白头。
舟望
作者：卢梦阳
朝代：明

青松树树带斜阳，又见生公说法堂。鼓棹不须论远近，但离瓜地即他乡。
饮陈尚书年兄莲水园
作者：卢梦阳
朝代：明

白莲池上水溶溶，秋晚篱花放几重。黑发还家谁更早，清尊留客独相从。城边第宅开三径，竹里烟云露一峰。十载追陪难间阔，深杯时听月明钟。
㠠昆谣呈张㠠山明府
作者：卢楠
朝代：明

朝乘五岳鹤，暮望十洲云。寻山不厌㠠昆远，笑谒㠠昆入紫氛。㠠昆名岳天下闻，巴江前绕接氤氲。翠屏巉岩斜轧几万丈，玄猿夜啸临江濆。冯夷水仙何超忽，凌风起舞㠠昆月。苍藤翳霭看不见，欲上㠠昆苔径滑。昔闻天台山，岧峣摩天关。赤城起霜色，王乔时来还。洞天已与㠠昆别，为说㠠昆生汗颜。㠠昆谣，谣且远。仙茅千载留灵根，玉叶金葩待君饭。君意讵可论，恍若岷山源。漰湱赴溟海，聊可比君恩。生来未识㠠昆路，此身几日登㠠昆。㠠昆谣，谣未巳。早晚化为㠠昆原上之青松，常倚㠠昆望江水。
丁未梦中游王西轩园作是岁十一月二十日狱吏谭遵令狱卒蔡贤笞楠数百谋以土囊压杀之官觉之免
作者：卢楠
朝代：明

秋日园林一暂过，桃花默默锁空萝。歌声漫逐浮云去，不觉霜风两鬓多。
丁督护歌
作者：卢楠
朝代：明

朝吟都护行，暮唫都护歌。都护逝不返，妾当可奈何。妾年十五嫁夫君，银毂珠帘庆彩云。还从嘉宾遝四座，刺绣鸳鸯羡五文。高堂拜姑嫜，清厨调菽水。日旭供华馔，香风动纨绮。二十长子孙，霅？满高门。颇偕伯鸾志，叙此向平婚。讵意良人从逮狱，幽垣无分回天瞩。阖门骨肉尽草莽，放室鸡豚那能促。桂帐兰薰知几时，鸦鬓蜩鬟为谁绿。妾身死去无处所，忍向何人说衷曲。去年天使至，籍录发良人。中途不得语，况复能相亲。今年一会面，若堕烟雾身。执手无别言，但诉寒与贫。淹忽岁云暮，已非梦寐真。东家女儿嫁商贾，春去秋来不言苦。何似妾怀常相思，万恨千愁忍饥窭。落叶反本根，归云常在山。君身陷罗网，经岁不复还。岂惟君坎轲，所恨妾命悭。妾非蔡文姬，长跪解君死。有女非缇萦，谁能见天子。一唱都护歌，再唱情转深。愁多不为牛山哀，泪下岂有雍门琴。君心若知妾肠断，愿化东南填海禽。
丁督护歌
作者：卢楠
朝代：明
体裁：乐府曲辞

朝吟都护行，暮唫都护歌。都护逝不返，妾当可奈何。妾年十五嫁夫君，银毂珠帘庆彩云。还从嘉宾遝四座，刺绣鸳鸯羡五文。高堂拜姑嫜，清厨调菽水。日旭供华馔，香风动纨绮。二十长子孙，霅�满高门。颇偕伯鸾志，叙此向平婚。讵意良人从逮狱，幽垣无分回天瞩。阖门骨肉尽草莽，放室鸡豚那能促。桂帐兰薰知几时，鸦鬓蜩鬟为谁绿。妾身死去无处所，忍向何人说衷曲。去年天使至，籍录发良人。中途不得语，况复能相亲。今年一会面，若堕烟雾身。执手无别言，但诉寒与贫。淹忽岁云暮，已非梦寐真。东家女儿嫁商贾，春去秋来不言苦。何似妾怀常相思，万恨千愁忍饥窭。落叶反本根，归云常在山。君身陷罗网，经岁不复还。岂惟君坎轲，所恨妾命悭。妾非蔡文姬，长跪解君死。有女非缇萦，谁能见天子。一唱都护歌，再唱情转深。愁多不为牛山哀，泪下岂有雍门琴。君心若知妾肠断，愿化东南填海禽。
七夕
作者：卢楠
朝代：明

去年七夕登浮丘，今年七夕客燕州。仙槎独忆银河水，桂树谁看玉露秋。叶下井床惊别泪，虫吟花槛送深愁。平生自信庾开府，怀抱于今赋远游。
七夕
作者：卢楠
朝代：明

银阙含秋星欲烂，天孙脉脉渡河汉。仙鬟玉佩那可闻，佳人夜半开帘看。阶前月色疑有霜，独坐穿针向画廊。东方日出乌鹊晓，天上人间枉断肠。
上张鄮西明府三首
作者：卢楠
朝代：明

燕关寒日薄，漳曲早冰澌。白发亲闱暮，青春子病危。殷忧闻鼓角，想像见旌旗。遥识齐王相，能怜越石悲。刁斗催严署，秋风苏肺肝。冤魂幽共语，魑魅喜相看。丞相何多畏，将军久失餐。金鸡应有诏，衰谢一时宽。御史清霜钺，危肠结祸胎。敢辞豺虎饲，无异犬羊材。魏阙书难上，秦庭哭未回。条风吹北极，天意起寒灰。
上张鄮西明府三首·其一
作者：卢楠
朝代：明

燕关寒日薄，漳曲早冰澌。白发亲闱暮，青春子病危。殷忧闻鼓角，想像见旌旗。遥识齐王相，能怜越石悲。
上张鄮西明府三首·其三
作者：卢楠
朝代：明

御史清霜钺，危肠结祸胎。敢辞豺虎饲，无异犬羊材。魏阙书难上，秦庭哭未回。条风吹北极，天意起寒灰。
上张鄮西明府三首·其二
作者：卢楠
朝代：明

刁斗催严署，秋风苏肺肝。冤魂幽共语，魑魅喜相看。丞相何多畏，将军久失餐。金鸡应有诏，衰谢一时宽。
与张山人云谷对饮言别
作者：卢楠
朝代：明

海上曾留赤玉舄，山中今共紫霞卮。相逢暂尔各飞去，飒飒天风驾彩螭。
东嵣行
作者：卢楠
朝代：明

暮秋摇落金井烟，瑶窗月出愁无眠。请君四座且勿叹，听我试歌东嵣篇。东嵣春风乐游冶，宝剑螭盘骄白马。朝从狡兔上阑东，暮斗金鸡长干下。侬家绣被金错床，逢迎七十紫鸳鸯。生来孱小无人见，艳著荷花娇上妆。锦瑟春生凤凰柱，翠袖香凝蛱蝶缕。浮云小驻缓声歌，花叶惊翻垂手舞。眄睐流波媚笑颜，此时恩爱比南山。那知轻薄易年少，一别迢遥隔玉关。侬心历落如秋草，西风吹折江南道。江云断尽君不来，会使蛾眉待君老。东家买得锦鳞鱼，中有传情尺素书。君身亦是临江客，何惜相思一字予。机中罢却流黄织，为恨东嵣泪沾臆。寄语舂陵游侠儿，莫学东嵣负倾国。
九日奉怀谢四溟逸人兼酬往日见寄之作
作者：卢楠
朝代：明

邺中词客古今才，千里秋深发兴哀。陶令行藏只尽醉，孟嘉容止独清栽。山萸细细团风袅，园菊亭亭带雨开。白首思君何处望，烟云苦忆魏三台。
九日寄孟龙川
作者：卢楠
朝代：明

忆昔登啸台，萧瑟湖海秋。酒酣回舞袖，拂落桑柘洲。青云动蟹螯，白雪霏金瓯。两边坐笑如花妓，吴趍白纻飞清讴。戢翮入牢笼，忘却山阳道。菊花为谁开，沉忧日衰老。此日长吟独忆君，巉岩欹壑掩浮云。何处龙山堪落帽，风流醉杀孟参军。欲托双鲤鱼，锦字寄沧溟。愿君细嚼茱萸蕊，寿比南山千万龄。
书怀投李篁台外博
作者：卢楠
朝代：明

昔余江海思，凌风恣天游。回览凤凰台，薄行鹦鹉洲。玩弄颍水月，吟啸箕山秋。缅想古人风，飘然不可求。挟剑适燕云，裂繻游皇州。昭王去不还，金台长秋草。乐毅徒空谈，剧辛亦枯槁。痛哭九陌中，回飙起苍昊。六噫辞汉京，三山事幽讨。结庐大伾麓，莳花黎水阳。饥餐赤城霞，渴饮华池浆。举杯酬阮籍，弹琴招嵇康。放浪期九垓，枋榆安足翔。天造诚寥廓，一夕生欃枪。光芒动圆象，浩荡乱天常。南箕乃长舌，牵牛遂服箱。寘身在昭宪，夙夜守圜土。剥肤咸豗蛇，剚心皆剑橹。阴卧魂毰毸，澄视鬼伛偻。日月将焉施，胡不照聋瞽。父母荒殡阶，儿女死秋堵。呕血徒伤心，斩衣事终古。悠悠九原思，历乱攒肺腑。篁台百世士，潇洒落风尘。谈经施绛帐，讲道开河滨。有时泻玑珠，万斛光璘豳。镕铸能几时，席上罗佳珍。贬道理凡材，褰衣讯幽谷。烟云忽一开，婉如熙春屋。靧面行叹息，力疾对芳牍。览听殊未巳，犹获玉双瑴。强成启口笑，无复论羞恧。感此忘形骸，片言通钧轴。愿尔垂神光，乘时慰䠞蹜。龙荒如有待，万里骑騼䮷。
书柳川弟壁二首
作者：卢楠
朝代：明

春风昨夜来，吹此庭树绿。好鸟皆芳鸣，纷飞绕茅屋。乘兴坐花傍，一饮倾万斛。日暮倒玉山，归来卧幽独。如何东邻儿，冶游矜华毂。卫川狭春游，翩翩佳公子。衣剑何照耀，驰逐矜乡里。我非扬子云，草玄常晏起。坐观桃李花，秋风亦云已。
书柳川弟壁二首·其一
作者：卢楠
朝代：明

春风昨夜来，吹此庭树绿。好鸟皆芳鸣，纷飞绕茅屋。乘兴坐花傍，一饮倾万斛。日暮倒玉山，归来卧幽独。如何东邻儿，冶游矜华毂。
书柳川弟壁二首·其二
作者：卢楠
朝代：明

卫川狭春游，翩翩佳公子。衣剑何照耀，驰逐矜乡里。我非扬子云，草玄常晏起。坐观桃李花，秋风亦云已。
书长春观二首
作者：卢楠
朝代：明

万里天风海水高，三山不动驾群鳌。青霄漠漠闻鸾啸，白日翩翩见鹤翱。岩下琼浆留卫叔，山中瑶草寄卢敖。怀纡金紫人不见，日日吹笙对碧桃。天门日出海云蒸，碧殿霞绡山气层。嬴女吹箫乘夜月，茅君骑鹤下秋灯。金茎玉露生华发，紫极丹书接上升。缑氏山头一挥手，几观沧海变崚嶒。
书长春观二首·其一
作者：卢楠
朝代：明

万里天风海水高，三山不动驾群鳌。青霄漠漠闻鸾啸，白日翩翩见鹤翱。岩下琼浆留卫叔，山中瑶草寄卢敖。怀纡金紫人不见，日日吹笙对碧桃。
书长春观二首·其二
作者：卢楠
朝代：明

天门日出海云蒸，碧殿霞绡山气层。嬴女吹箫乘夜月，茅君骑鹤下秋灯。金茎玉露生华发，紫极丹书接上升。缑氏山头一挥手，几观沧海变崚嶒。
云中曲八首
作者：卢楠
朝代：明

将军羽箭射天山，闪日旌旗出汉关。夜月欲开青海嶂，秋风先到白龙湾。燕岱河山黑水分，胡沙北望接氤氲。桑乾斜映龙山月，碣石遥通鱼海云。元戎幕府倚天开，将校星躔四下回。汉垒天成标汉旆，云州日转作云台。高阙塞头杀气横，居延川内少人行。黄沙欲没李陵墓，明月长悬苏武城。夜半飞书报建章，交河新驻左贤王。即分骁骑屯榆塞，便发元戎出定襄。大将遥分西顾忧，鱼肠宝剑雪花流。阴风漫捲贤王阵，白纛看麾木叶楼。黄须羽帽破乌桓，丈八蛇矛血未乾。边马尽归元帅幕，蕃刀赠与故人看。白马青裘海上来，自言家住古秦淮。封侯未遂为人下，沙漠横行恐见猜。
云中曲八首·其一
作者：卢楠
朝代：明

将军羽箭射天山，闪日旌旗出汉关。夜月欲开青海嶂，秋风先到白龙湾。
云中曲八首·其七
作者：卢楠
朝代：明

黄须羽帽破乌桓，丈八蛇矛血未乾。边马尽归元帅幕，蕃刀赠与故人看。
云中曲八首·其三
作者：卢楠
朝代：明

元戎幕府倚天开，将校星躔四下回。汉垒天成标汉旆，云州日转作云台。
云中曲八首·其二
作者：卢楠
朝代：明

燕岱河山黑水分，胡沙北望接氤氲。桑乾斜映龙山月，碣石遥通鱼海云。
云中曲八首·其五
作者：卢楠
朝代：明

夜半飞书报建章，交河新驻左贤王。即分骁骑屯榆塞，便发元戎出定襄。
云中曲八首·其八
作者：卢楠
朝代：明

白马青裘海上来，自言家住古秦淮。封侯未遂为人下，沙漠横行恐见猜。
云中曲八首·其六
作者：卢楠
朝代：明

大将遥分西顾忧，鱼肠宝剑雪花流。阴风漫捲贤王阵，白纛看麾木叶楼。
云中曲八首·其四
作者：卢楠
朝代：明

高阙塞头杀气横，居延川内少人行。黄沙欲没李陵墓，明月长悬苏武城。
云中曲四首·其四
作者：卢楠
朝代：明

黄须羽帽破乌桓，丈八蛇矛血未干。胡马尽归元帅幕，番刀赠与故人看。
五哀诗五首
作者：卢楠
朝代：明

有父有父濯尘缨，栖栖远在沧浪溟。樵苏不避芸且耕，春泥秋雨淇门中。泰山巉崭忽颓堕，怒豕舕熊立向我。蓬蒿一望尽烽烟，高楼蹀血宵滂沱。呜乎一哀兮歌始发，青天黮黮沉明月。有母有母思晨轩，蕙帷缟帐泣且涟。苍梧？在白云间，临江哀竹心悽然。慈闱一夕归明月，怨恨千秋那可歇。何言寸草报春辉，号涕苫庐毁筋骨。呜乎再哀兮歌已烈，皇天为我开金石。有室有室在卫坞，蓬发连蜷守空堵。浃晨不爨井泉苦，布衿如铁冷秋雨。高堂洒扫心魂摧，金华翠钿空尘埃。良人欲委长城窟，此身早晚随寒灰。呜乎三哀兮歌弥长，寒风四起激清商。有子有子骄且冲，两儿如玉垂琼英。花翻蛱蝶纨绮丛，意态婉娩双冥鸿。阿爷衔冤在网栅，汝心长望成永隔。桑树那忘白玉环，梦魂哭汝东山陌。呜乎四哀兮歌正苦，回飙萧飒吹庭树。有客有客号秋旻，十年不得逢阳春。柴门反锁黎水滨，前朝屈宋寔所亲。皂栈连翩淹骥足，出门十步九羁束。燕郊六月飞胡霜，汉史终然恐失续。呜乎五哀兮歌声衰，长江东逝流酸斯。
五哀诗五首·其一
作者：卢楠
朝代：明

有父有父濯尘缨，栖栖远在沧浪溟。樵苏不避芸且耕，春泥秋雨淇门中。泰山巉崭忽颓堕，怒豕舕熊立向我。蓬蒿一望尽烽烟，高楼蹀血宵滂沱。呜乎一哀兮歌始发，青天黮黮沉明月。
五哀诗五首·其三
作者：卢楠
朝代：明

有室有室在卫坞，蓬发连蜷守空堵。浃晨不爨井泉苦，布衿如铁冷秋雨。高堂洒扫心魂摧，金华翠钿空尘埃。良人欲委长城窟，此身早晚随寒灰。呜乎三哀兮歌弥长，寒风四起激清商。
五哀诗五首·其二
作者：卢楠
朝代：明

有母有母思晨轩，蕙帷缟帐泣且涟。苍梧？在白云间，临江哀竹心悽然。慈闱一夕归明月，怨恨千秋那可歇。何言寸草报春辉，号涕苫庐毁筋骨。呜乎再哀兮歌已烈，皇天为我开金石。
五哀诗五首·其二
作者：卢楠
朝代：明
体裁：古风

有母有母思晨轩，蕙帷缟帐泣且涟。苍梧�在白云间，临江哀竹心悽然。慈闱一夕归明月，怨恨千秋那可歇。何言寸草报春辉，号涕苫庐毁筋骨。呜乎再哀兮歌已烈，皇天为我开金石。
五哀诗五首·其五
作者：卢楠
朝代：明

有客有客号秋旻，十年不得逢阳春。柴门反锁黎水滨，前朝屈宋寔所亲。皂栈连翩淹骥足，出门十步九羁束。燕郊六月飞胡霜，汉史终然恐失续。呜乎五哀兮歌声衰，长江东逝流酸斯。
五哀诗五首·其四
作者：卢楠
朝代：明

有子有子骄且冲，两儿如玉垂琼英。花翻蛱蝶纨绮丛，意态婉娩双冥鸿。阿爷衔冤在网栅，汝心长望成永隔。桑树那忘白玉环，梦魂哭汝东山陌。呜乎四哀兮歌正苦，回飙萧飒吹庭树。
代边骑
作者：卢楠
朝代：明

骍弓贯臂箭横腰，惯射山阴雪后雕。欲假金笳鸣出塞，不知谁是汉骠姚。
伏雨叹二首
作者：卢楠
朝代：明

阴阳薄荡雷雨急，江峡出云溪夜喧。烟霏似与秋色远，黄鹄垂翅愁飞翻。九廛溷秽不可住，晞发阳阿阻烟雾。东走岂应还问津，回头变化空桑树。山雨下澍白纷纷，凭高莫辨牛马群。江寒自骇碣石浪，日暮犹合苍梧云。破厨滥釜烟水黑，玉盘金鲤无消息。直欲上天叫帝阍，阊阖九重恐颠踣。
伏雨叹二首·其一
作者：卢楠
朝代：明

阴阳薄荡雷雨急，江峡出云溪夜喧。烟霏似与秋色远，黄鹄垂翅愁飞翻。九廛溷秽不可住，晞发阳阿阻烟雾。东走岂应还问津，回头变化空桑树。
伏雨叹二首·其二
作者：卢楠
朝代：明

山雨下澍白纷纷，凭高莫辨牛马群。江寒自骇碣石浪，日暮犹合苍梧云。破厨滥釜烟水黑，玉盘金鲤无消息。直欲上天叫帝阍，阊阖九重恐颠踣。
保定儿留别
作者：卢楠
朝代：明

沙麓风尘暗河县，漳水东流疾于箭。落花别圃谁可怜，南去北来一秋燕。汝曹自是中山儿，垂首天雄识君面。意气相期何有无，分手一言泪如线。亦山巉岏秋气高，似与君情同缱眷。明发骑马涉滹河，长歌远赠北门饯。
信陵亭行赠张幕史
作者：卢楠
朝代：明

昔闻贵公子，乃是信陵君。剑气连秋水，英风迈长云。堂中爱养三千士，玉袍珠履何缤纷。信陵一去几千载，堂中今无一人在。空馀城里信陵亭，日见黄河走东海。信陵亭右送飞鸿，豪士者谁张长公。虬髯潇洒眼如电，论吐何啻垂天虹。身骑宛马铁花骢，霜蹄决裂耳生风。四顾已无南海尉，一心要灭黑山戎。朝发夷梁津，暮宿黎阳渚。轩盖狭广路，翩翩皆龙举。春风澹荡吹罗帷，宛如渌水莲花池。异代风流今有此，若问信陵那可知。
修武行赠李主簿
作者：卢楠
朝代：明

君不见修武城边日欲暮，西望岧峣汉京路。驿楼阁道迥连云，花巘叶潭车马驻。车马驻听修武歌，袅袅秋风度黄河。客怀衣上灞陵雨，乡思梦绕新丰萝。乘时小作修武尉，披襟霭霭流仙气。自言节操凌南山，直使风声排赵魏。使君税驾是何年，日饮醇醪高枕眠。山鸟隔帘下厅事，对客髣髴鸣寒弦。城头角声星满野，城门落花随去马。溪涧荒凉留使君，天风系马棠阴下。父老垂涕前致词，使君到来人不知。今年诏书蠲租税，须臾还见承平时。忆昔少年为君舞，共怜修武西山树。即今望树还忆君，怅叹云山歌修武。
内寄衣
作者：卢楠
朝代：明

吴江白纻雪丝裙，不惜春芳细草薰。玉手裁缝谁得见，金刀一剪断行云。
再赠张云谷
作者：卢楠
朝代：明

昔闻金陵地，乃是帝王州。冠盖六朝贤，名与青云浮。往事千年不可道，别苑离离长秋草。酒中慨此复沾襟，落日翩翻送飞鸟。今时再见金陵豪，白叠小侧薜荔袍。凌风起舞邺城月，长呼兴比南山高。四溟情同五岳云，莘野调流三峡涛。云谷此时发意新，开卷调笑如有神。万里烟霞起胸臆，惊翻白鹄翔麒麟。饮我催诗酒，倒却头上巾。君身孰与俦，似是洪厓邻。早晚笑携卢敖去，坐看沧海成埃尘。
冬夜汪北津郎中过浚索诗因以此赠
作者：卢楠
朝代：明

霜霰惊严夕，初月照林杪。鼓吹入寒城，双旌来还道。清飙何悠扬，拂此幽垣草。草色凄以腓，澹荡望春辉。早晚矜馀颜，永承琼树枝。聊此奉徽音，庶以昭寒微。
冬夜遣闷三首呈吴少槐吏部
作者：卢楠
朝代：明

翳气浮铜柱，霜威折玉衡。愁看蟾影没，病与兔魂清。辞赋憎关世，存亡忆结缨。邹阳书再上，愈觉寸心倾。芾芾梧桐影，纷纷荆棘墙。徐看侵铁锁，不比落银床。物色浑如此，吾生可共伤。那堪闻玉笛，风力更清商。钟鼓何相报，欢呼促警齐。仗严妨落月，柝罢净鸣鸡。计过疑疏阔，才轻敢怨携。汉庭循吏在，何必叹羁栖。
冬夜遣闷三首呈吴少槐吏部·其一
作者：卢楠
朝代：明

翳气浮铜柱，霜威折玉衡。愁看蟾影没，病与兔魂清。辞赋憎关世，存亡忆结缨。邹阳书再上，愈觉寸心倾。
冬夜遣闷三首呈吴少槐吏部·其三
作者：卢楠
朝代：明

钟鼓何相报，欢呼促警齐。仗严妨落月，柝罢净鸣鸡。计过疑疏阔，才轻敢怨携。汉庭循吏在，何必叹羁栖。
冬夜遣闷三首呈吴少槐吏部·其二
作者：卢楠
朝代：明

芾芾梧桐影，纷纷荆棘墙。徐看侵铁锁，不比落银床。物色浑如此，吾生可共伤。那堪闻玉笛，风力更清商。
冬日猎射毕同艾瑞泉从子擢挈酒藉草坐饮醉后作此
作者：卢楠
朝代：明

寒风吹林薄，白日怆以黄。呼鹰登高台，走马硊石冈。狡兔起草间，裂脑厉秋霜。割鲜青山隅，藉草传羽觞。落叶入我杯，细细波悠扬。平楚正萧瑟，感此情弥长。云中恣夭骄，胡尘暗边疆。杀将屠我城，主辱臣未僵。徒令哂千秋，何以慰遐荒。合当捐微躯，雪耻左贤王。
凉州乐
作者：卢楠
朝代：明

月氐穹庐夜，秋风起暮笳。河星没雁塞，汉月涌龙沙。露滴葡萄酒，天寒苜蓿花。从军莫浪谑，转战属轻车。
凫墩
作者：卢楠
朝代：明

东观岱岳，西引凫墩。偃仰怙恃，有如子孙。凫墩之容，温懿无弛。轸父之疴，欢揄凫里。白杨锵锵，矫若龙翔。仰天一呼，烈石飞霜。实毒我父，宁知我股。䀌血溅溅，以瀹以釜。父曰予瞢，啜此肴羹。殆其有廖，欻如已酲。稚笋之荐，江鱼之膳。昔闻太史，今兹匪謴。荆蜀之乡，爰有铜梁。笃是异人，刑我有邦。
出塞
作者：卢楠
朝代：明

城门伐鼓日欲堕，西山返照入平芜。玉关秋动气横塞，交河霜冷夜弯弧。健儿风吹白豹障，将军雪压金仆姑。昼传羽檄连云戍，夜发精兵到海隅。
出自蓟北门行
作者：卢楠
朝代：明

翩翩羽林儿，少学龙虎韬。膂力过贲育，英风拥行旄。展艺万人欢，上马盘弓韬。怒挥鲁阳戈，倒刺寒潭蛟。腰县繁弱弓，仰射太行猱。北出雁门塞，从军树奇劳。占辔李轻车，应募霍嫖姚。羽檄动边序，烽火无昏朝。分兵救广武，转战龙城郊。投鞭瀚海浑，结阵阴山高。朝擒左贤王，暮捣单于巢。拓塞亘万里，夺旗列千遭。边霜飞玉关，汉月照银袍。疾风彯云斿，黄沙惊马镳。天寒角筋劲，堕指如剪蒿。岂不怀金闺，畏此简书遥。仗义报明主，杀身诚足要。
初月
作者：卢楠
朝代：明

雪霁楼空夕，寒轻月欲明。素魂升海上，残朓傍人清。桂树春应发，蟾蜍夜自生。伤心望牛斗，流恨满山城。
别冀康川进士口号
作者：卢楠
朝代：明

秋风七月动燕关，云散金台游子还。欲上高楼重愁思，海涛东望阻天山。
别李希贤
作者：卢楠
朝代：明

谯城冬日白，涡水阴云霏。与尔经别地，相看泪湿衣。旅思随雁尽，乡梦逆潮归。芳草他时满，令人宁久违。
前有鐏酒行
作者：卢楠
朝代：明

春风吹水摇渌波，春日辉辉上翠峨。悠悠帘幕捲芳草，细细落花娇绮罗。胡姬嬿婉颦青蛾，促弦急柱为君歌。海水东流逝不返，君今不饮可奈何。
卫河涨二首
作者：卢楠
朝代：明

河隍东望似东洋，簸荡中流日月光。渔子舟人频顾盼，恰如五月下瞿塘。匏子烟波横九滩，淇园苍竹斩千竿。何如此日风涛恶，洒雪冲飙作海湍。
卫河涨二首·其一
作者：卢楠
朝代：明

河隍东望似东洋，簸荡中流日月光。渔子舟人频顾盼，恰如五月下瞿塘。
卫河涨二首·其二
作者：卢楠
朝代：明

匏子烟波横九滩，淇园苍竹斩千竿。何如此日风涛恶，洒雪冲飙作海湍。
即事
作者：卢楠
朝代：明

薄暮转萧瑟，经心常苦悲。惊枝鸟不定，斜岭月生迟。冥思空林薮，春云时蔽亏。谬言随偃蹇，不敢畏支离。
双唐贾客词
作者：卢楠
朝代：明

双唐复双唐，白石何齿齿。笑杀新安江，水深清见底。君家住新安，松萝带翠峦。年年随海舶，岁岁客长干。长干风色苦，何如向阳武。袖隐博浪锤，权轻万乘主。胡商自古雄，多在尘埃中。使君傥未信，请看陶朱公。
叙隐五首
作者：卢楠
朝代：明

仙槎隔溟渤，天汉嗟无梁。桂树含丹葩，瑶草限年芳。我生无羽翰，翻飞不能翔。揽衣步宵月，抚剑临秋霜。欲问严君平，此事何渺茫。伯阳柱下史，曼倩金马门。大隐在朝市，何劳避世喧。和璧与隋珠，慢藏盗斯存。投售一失所，按剑足已捐。徒为恻丹心，悲来胡能言。凤鸣千仞岗，苞绿丽天云。高士有奇姿，光华扬紫氛。兰蕙树百畹，琅玕植千寻。托迹在岩阿，悲啸有馀音。歌终忽不见，杖策为邓林。逸翮奋霄汉，高步蹑天关。褰衣在椒涂，长风吹海澜。琼树系游镳，瑶华代朝餐。恣情戏灵景，静啸谐鸣鸾。浮世信淆浊，焉能濡余翰。幽人何髣髴，乘化游丹溪。云裾佩琼璠，焱毂驷苍螭。揉弄绿萝烟，蹀跇紫霞辉。薄言伫山椒，璨齿修羽仪。高举谢尘寰，长揖答夷齐。
叙隐五首·其一
作者：卢楠
朝代：明

仙槎隔溟渤，天汉嗟无梁。桂树含丹葩，瑶草限年芳。我生无羽翰，翻飞不能翔。揽衣步宵月，抚剑临秋霜。欲问严君平，此事何渺茫。
叙隐五首·其三
作者：卢楠
朝代：明

凤鸣千仞岗，苞绿丽天云。高士有奇姿，光华扬紫氛。兰蕙树百畹，琅玕植千寻。托迹在岩阿，悲啸有馀音。歌终忽不见，杖策为邓林。
叙隐五首·其二
作者：卢楠
朝代：明

伯阳柱下史，曼倩金马门。大隐在朝市，何劳避世喧。和璧与隋珠，慢藏盗斯存。投售一失所，按剑足已捐。徒为恻丹心，悲来胡能言。
叙隐五首·其五
作者：卢楠
朝代：明

幽人何髣髴，乘化游丹溪。云裾佩琼璠，焱毂驷苍螭。揉弄绿萝烟，蹀跇紫霞辉。薄言伫山椒，璨齿修羽仪。高举谢尘寰，长揖答夷齐。
叙隐五首·其四
作者：卢楠
朝代：明

逸翮奋霄汉，高步蹑天关。褰衣在椒涂，长风吹海澜。琼树系游镳，瑶华代朝餐。恣情戏灵景，静啸谐鸣鸾。浮世信淆浊，焉能濡余翰。
古别离
作者：卢楠
朝代：明

镜台倚新妆，羞复画蛾黄。罗衣荡赩色，落花空故香。登高望帝子，苍梧云正长。愿托双鲤鱼，锦字寄沅湘。
古意
作者：卢楠
朝代：明

汉苑春繁锁缛纱，银窗娇小护仙葩。朝云袅袅行清晓，落月娟娟见玉华。湘女漫弹瑶瑟怨，天孙遥忆紫烟槎。使君五马何轩豁，伫望郊端柘影斜。
史平台夜宴词
作者：卢楠
朝代：明

高堂腻烛娇红春，麝炉掣锁银麒麟。掌中舞袖回金缕，背后落花覆锦茵。夜半歌钟起洞房，绣罗香煖对鸳鸯。旋徵玉雁排筝谱，复弄梅花近笛床。绣额红衿真媚妩，隔帘髣髴调鹦鹉。唤回满座郁金香，鲜鲫银丝出翠釜。鸡人夜唱铜龙泻，内监忽传进挐马。绛绡双引貂襜褕，长秋门前马不下。北风吹山海水移，世人见此复泪垂。宝玦香车俱莫叹，金掌仙人已辞汉。
哭董县丞绅三首
作者：卢楠
朝代：明

十月黄河稳，天寒素舸孤。断云低不去，哀雁起相呼。忽暗郎官宿，虚传太史凫。哭君重回首，愁色满苍梧。列郡开方药，严墙阻别离。苍生犹有待，逝者竟如斯。老去伤心地，愁边失望时。玉棺谁为殓，萧瑟九原思。哀挽宜阳路，铭旌汴水风。青骡传海上，白鹤果辽东。抗救邀天使，钧裁秉帝衷。愚民痛一哭，雪涕洒寒空。
哭董县丞绅三首·其一
作者：卢楠
朝代：明

十月黄河稳，天寒素舸孤。断云低不去，哀雁起相呼。忽暗郎官宿，虚传太史凫。哭君重回首，愁色满苍梧。
哭董县丞绅三首·其三
作者：卢楠
朝代：明

哀挽宜阳路，铭旌汴水风。青骡传海上，白鹤果辽东。抗救邀天使，钧裁秉帝衷。愚民痛一哭，雪涕洒寒空。
哭董县丞绅三首·其二
作者：卢楠
朝代：明

列郡开方药，严墙阻别离。苍生犹有待，逝者竟如斯。老去伤心地，愁边失望时。玉棺谁为殓，萧瑟九原思。
喜得释狱消息
作者：卢楠
朝代：明

闻道真州信，霜台霁夕威。春阳元自动，草木已含辉。妻子愁看在，乡关喜不违。遣心翻大恶，俛首涕沾衣。
喜艾子绍二子作此
作者：卢楠
朝代：明

天马来何处，本自濯龙媒。蹀躞关山道，黄云万里开。岁晚将名驹，矫矫非凡材。长鸣喷绿雪，啮膝眠紫苔。神骏一何尔，倏忽遗纤埃。异时独不见，飞上昭王台。
喜还旧业草堂
作者：卢楠
朝代：明

汉节云间住，秋风送我还。荷恩思圣主，悔难自皇天。台沼看今日，松筠去几年。草玄吾未老，应许万人传。
夏日同王大伾董右坡张㠠山陆梦洲孟龙川登大伾山览黄河故道得温字
作者：卢楠
朝代：明

五月随仙舄，凌风势欲鶱。却思乘海鹤，翻忆听秋猿。石树穿云冷，岩花散酒温。大河犹在眼，何必问昆崙。
大名故城
作者：卢楠
朝代：明

魏郡遗空垒，苍苍接水湄。雁冲斜鸟阵，柳拂捲龙旂。楼阁青云恨，陂䧜白日悲。北门无锁钥，肠断立郊垂。
太子洗马童公内方扈跸谒陵有命辄作
作者：卢楠
朝代：明

春日曜阳景，荣华何郁郁。峥嵘繁卉菲，葳蕤紫薇簇。禁光信清遐，兰寮亲直宿。我君感雨露，禋荐信非渎。龙章翔玉玺，凤仪戒黄屋。流云满灵旂，焱风夹飞毂。鸣銮发春渚，回旌陟山麓。白日丽兰皋，晨光清？隩。极目眺神京，祥烟纷四矗。皇心亦阳泽，七陵发秀毓。人神惬欢情，海岳拱清穆。圣孝烨重光，薰蒸浃九服。岂云藐姑射，盘游饵羞恧。微臣谅薄劣，揄扬惭尺牍。愿陈驽马姿，清飙侍坤轴。
太子洗马童公内方扈跸谒陵有命辄作
作者：卢楠
朝代：明
体裁：古风

春日曜阳景，荣华何郁郁。峥嵘繁卉菲，葳蕤紫薇簇。禁光信清遐，兰寮亲直宿。我君感雨露，禋荐信非渎。龙章翔玉玺，凤仪戒黄屋。流云满灵旂，焱风夹飞毂。鸣銮发春渚，回旌陟山麓。白日丽兰皋，晨光清�隩。极目眺神京，祥烟纷四矗。皇心亦阳泽，七陵发秀毓。人神惬欢情，海岳拱清穆。圣孝烨重光，薰蒸浃九服。岂云藐姑射，盘游饵羞恧。微臣谅薄劣，揄扬惭尺牍。愿陈驽马姿，清飙侍坤轴。
奉和王大伾侍御赋鸡冠花有命辄和一首
作者：卢楠
朝代：明

东方有神鸟，高栖紫霞山。赤云生羽仪，列缺飞双翰。据身蟠桃枝，长鸣开天关。青都闪玉枢，白日照幽玄。帝怒振威谴，摧落头上冠。堕地馀仙姿，化为百花观。繁曲何逶迤，茂彩亦蟺蜒。峭叶滋碧辉，墨粟含珠丹。轩发若扬音，蹶扑迅冲栏。窈窕信幽遐，翩翻诚足欢。岁暮历凛秋，霜华浣其颜。愧与卉草伍，岂惟松柏坚。金谷乞嘉灵，梅庭荐高贤。左右娱乐意，图书生清妍。无为长毛质，飞去终难攀。
奉和王大伾侍御题周紫泉东山草堂二律
作者：卢楠
朝代：明

石壁巉岩一径幽，漫随杖屦访林丘。嵇康不负山阳隐，谢傅能忘淝水筹。日落沧洲时伫望，天寒桂树且淹留。徵书旦暮驰秋陇，拟取高名别代收。海门秋动青澶麓，天畔风高白草堂。太傅松楸高下见，绣衣旌节往来常。窥轩细筱娟娟碧，截壁孤云袅袅长。薄暮翠微归兴懒，暂随流水一挥觞。
奉和王大伾侍御题周紫泉东山草堂二律·其一
作者：卢楠
朝代：明

石壁巉岩一径幽，漫随杖屦访林丘。嵇康不负山阳隐，谢傅能忘淝水筹。日落沧洲时伫望，天寒桂树且淹留。徵书旦暮驰秋陇，拟取高名别代收。
奉和王大伾侍御题周紫泉东山草堂二律·其二
作者：卢楠
朝代：明

海门秋动青澶麓，天畔风高白草堂。太傅松楸高下见，绣衣旌节往来常。窥轩细筱娟娟碧，截壁孤云袅袅长。薄暮翠微归兴懒，暂随流水一挥觞。
奉寄河东苟侍御小川三首
作者：卢楠
朝代：明

金陵骢马发，旌麾绕石头。霜风摧鲸鲲，明月漾中流。轶荡六朝贤，簸扬崔李舟。佳兴满吴云，辉光耿千秋。我昔闻此时，交际增百忧。欲往一见之，天路穷阻修。瞻望邈不及，涕泗长河流。孤凤栖椅桐，应龙游重渊。神物固有托，变化胡能诠。为是讨幽客，解组归山田。石径扫行迹，萝衣拂紫烟。目送罗浮云，手挥龙门弦。道腴物固小，閒居心悠然。茫茫下世士，大笑奚足贤。屈原传宋玉，子云铸侯巴。哲人多启迪，讲道临河涯。至今江汉辉，炯炯凌朝霞。风期托深恩，千载著名家。愧非桃李姿，焉能敷青华。俄然柳生肘，物化终欹斜。何由重升堂，大造裁淫哇。
奉寄河东苟侍御小川三首·其一
作者：卢楠
朝代：明

金陵骢马发，旌麾绕石头。霜风摧鲸鲲，明月漾中流。轶荡六朝贤，簸扬崔李舟。佳兴满吴云，辉光耿千秋。我昔闻此时，交际增百忧。欲往一见之，天路穷阻修。瞻望邈不及，涕泗长河流。
奉寄河东苟侍御小川三首·其三
作者：卢楠
朝代：明

屈原传宋玉，子云铸侯巴。哲人多启迪，讲道临河涯。至今江汉辉，炯炯凌朝霞。风期托深恩，千载著名家。愧非桃李姿，焉能敷青华。俄然柳生肘，物化终欹斜。何由重升堂，大造裁淫哇。
奉寄河东苟侍御小川三首·其二
作者：卢楠
朝代：明

孤凤栖椅桐，应龙游重渊。神物固有托，变化胡能诠。为是讨幽客，解组归山田。石径扫行迹，萝衣拂紫烟。目送罗浮云，手挥龙门弦。道腴物固小，閒居心悠然。茫茫下世士，大笑奚足贤。
奉怀谢少溪侍御迁浙江宪副
作者：卢楠
朝代：明

横海无凡鲤，尺璧价连城。孤骞少溪子，谒帝登承明。长剑倚䝟貐，步履蹋欃枪。至今霄汉上，浮云挂高名。何年辞魏阙，翩翩独南征。五峰雄夭壁，三江接沧瀛。日夕竞秀綵，纷辉迓霜旌。海峤拟新作，石门寻旧盟。戏弄浙江涛，壮观天地情。虽纡金紫贵，常濯沧海缨。远宦兼隐逸，而不尘垢婴。圣代无遗豪，夔龙皆公卿。东山起安石，宣室延贾生。为兹江汉客，弹冠及时清。我身在罗网，想见升天行。怀贤一啸歌，明月落前楹。
奉答杨六坡推府隐居见赠
作者：卢楠
朝代：明

我昔住青都，玉楼扬紫氛。灵妃散天花，把弄坐层云。肌肤瑩瑩婉冰雪，孤啸常随鸾凤群。阊阖长辞九万里，帝乐仙音那可闻。失意山中寻瑶草，白云引入天台道。桃花流水非人间，碧椀彫胡待终老。遥望匡庐歊九天，屏风九叠石磴旋。香炉返照赤霞晚，双剑回空白日县。云霾四塞龙虎睡，嵯峨一径猿猱前。陶公鍊液呵赤电，李重还车蹑紫烟。长揖谢世恣同往，绿发方瞳列上仙。青溪卧听松风歇，起向山中弄明月。独立苍茫望九州，漠漠黄尘毁金骨。闻君献赋长杨宫，飞章络绎四海雄。光辉灿烂动明主，天书降问恩隆崇。风尘侘傺解圭组，归去沧浪作钓翁。结庐小傍浮丘麓，幽洞巉岩苍翠簇。清风台倚金露寒，白石桥连水清洑。当阶竹引凤凰毛，背户青松走麋鹿。婉如匡庐落我前，便欲因之借休沐。夫子值此格气豪，秋来兴与南山高。寄我五花云锦字，读之飘然若云翱。自惭才非卢照邻，敢与杨炯为伍曹。杨卢千载各一时，异代风流如有期。为君倒囊弹素琴，清商缭绕阳春辞。歌罢拂衣五陵去，明月青山湘水湄。
奉答杨六坡推府隐居见赠
作者：卢楠
朝代：明
体裁：古风

我昔住青都，玉楼扬紫氛。灵妃散天花，把弄坐层云。肌肤莹莹婉冰雪，孤啸常随鸾凤群。阊阖长辞九万里，帝乐仙音那可闻。失意山中寻瑶草，白云引入天台道。桃花流水非人间，碧碗彫胡待终老。遥望匡庐歊九天，屏风九叠石磴旋。香炉返照赤霞晚，双剑回空白日县。云霾四塞龙虎睡，嵯峨一径猿猱前。陶公鍊液呵赤电，李重还车蹑紫烟。长揖谢世恣同往，绿发方瞳列上仙。青溪卧听松风歇，起向山中弄明月。独立苍茫望九州，漠漠黄尘毁金骨。闻君献赋长杨宫，飞章络绎四海雄。光辉灿烂动明主，天书降问恩隆崇。风尘侘傺解圭组，归去沧浪作钓翁。结庐小傍浮丘麓，幽洞巉岩苍翠簇。清风台倚金露寒，白石桥连水清洑。当阶竹引凤凰毛，背户青松走麋鹿。婉如匡庐落我前，便欲因之借休沐。夫子值此格气豪，秋来兴与南山高。寄我五花云锦字，读之飘然若云翱。自惭才非卢照邻，敢与杨炯为伍曹。杨卢千载各一时，异代风流如有期。为君倒囊弹素琴，清商缭绕阳春辞。歌罢拂衣五陵去，明月青山湘水湄。